NALED: Najava nagradne igre u pravom trenutku\nTanjug 25. avgusta 2020. 14:00\nBEOGRAD – Ministarstvo finansija najavilo je da će u cilju suzbijanja sive ekonomije u narednim mesecima ponovo biti pokrenuta nagradna igra koja podrazumeva sakupljanje fiskalnih računa, a u NALED – u kažu da ta najava dolazi u pravom trenutku, jer je važećim nacionalnim programom za suzbijanje sive ekonomije predviđeno da se u poslednjem kvartalu ove godine organizuje novi ciklus nagradne igre.\n„Pozdravljamo ovu najavu, jer ona dolazi u pravom trenutku budući da je važećim nacionalnim programom za suzbijanje sive ekonomije predviđeno da se u poslednjem kvartalu ove godine organizuje novi ciklus nagradne igre i to u okviru posebnog cilja 5, koji se bavi podizanjem svesti građana o značaju suzbijanja sive ekonomije“, rekla je za Tanjug izvršna direktorka NALED-a Violeta Jovanović.\nNavela je da nacionalni program koji važi do kraja godine predviđa da novi ciklus nagradne igre bude organizovan elektronskim putem što je, ističe, u uslovima pandemije korona virusa posebno važno iz više razloga.\nPre svega, navela je da elektronski način čuva bezbednost i zdravlje građana, jer omogućava da se ne provodi vreme na šalterima u poštama i radi sa kovertama, već će sve moći da se uradi jednostavno, registrovanjem fiskalnih računa u elektronski sistem koji će biti napravljen za tu svrhu.\n„Ovakav način promoviše i elektronsku upravu i servise približava građanima, a sa druge strane pomaže Ministarstvu finansija i Poreskoj upravi, jer gradi bazu znanja o prodaji i naplati PDV-a i omogućava da se dođe do statističkih podataka koji će kasnije moći da se koriste u daljem planiranju novih aktivnosti u okviru programa za suzbijanje sive ekonomije“, rekla je Jovanović.\nNaglasila je da je prošla nagradna igra sa dva ciklusa bila više nego uspešna i dodala da je tada stiglo 11 miliona koverata i da je učestvovalo gotovo 40 odsto građana, direktno ili kroz članove svoje porodice.\n„To i jeste jedan od zaključaka prethodnih nagradnih igara, da je ovo porodična aktivnost u kojoj učestvuju i mladi i stariji i verujemo da će i sada biti tako“, rekla je Jovanović.\nNavela je da će sada verovatno mladi više da se uključe i pomognu svojim članovima porodica da registruju račune u elektronski sistem i dodala da veruje da tu neće biti problema, jer sada gotovo svaki građanin ima pametni telefon koji omogućava da se tako nešto uradi, kao i dostupan internet.\n„Svakako ćemo dati preporuku da se uspostave nekakvi sistemi za podršku u poštama ili u lokalnim samoupravama, da postoji službenik koji će eventualno biti na raspolaganju za pomoć, ako tako nešto bude potrebno“, dodala je Jovanović.\nMinistar finansija Srbije Siniša Mali rekao je za vikend da postoji problem sa neizdavanjem fiskalnih računa.\n„Poreska uprava je u poslednjih 10 dana izvršila proveru fiskalnih kasa u preko 500 pekara u Srbiji i u više od 60 odsto njih ste imali neregularnosti koje se odnose na neevidentiranje prometa, neprijavljene radnike. U Beogradu je taj procenat čak i veći i iznosi preko 70 odsto“, rekao je Mali.\nOn je naveo da su od 508 kontrolisanih objekata u njih 307 utvrđene neregularnosti.\nMali je apelovao na građane da traže račun pri svakoj kupovini pošto se od tog novca i naplate PDV-a grade bolnice, škole i auto-putevi.


Ministar spoljnih poslova Srbije Ivica Dačić rekao je da neće biti američkih sankcija Beogradu zbog kupovanja ruskog oružja i istakao da je Srbija otvorena i za sisteme naoružanja iz zapadnih zemalja, kao i Kine.\nDačić je rekao da je američkom direktoru za kontrolu naoružanja Tomasu Zarzeckom na nedavnom sastanku u Beogradu prenio opredjeljenje Srbije da bude otvorena i da, osim ruskog, razmatra kupovinu oružja iz drugih zemalja.\n"Nemamo šta da krijemo. Naš cilj je da sačuvamo zemlju. Sigurno ne nameravamo da ulazimo u konfrontacije sa SAD. Srbija do sada nije kupila i ne namerava da kupi sisteme naoružanja koji bi bili predmet američkih sankcija", rekao je Dačić za TV "Prva".\nOn je ponovio da je Srbija vojno neutralna zemlja, ali da to ne znači da se u odbrani oslanja samo na Rusiju.\nGovoreći o reformama u EU, Dačić je naveo da treba sagledati kako će se to odraziti na proširenje, te istakao da Srbija prvenstveno mora da zaštiti državne i nacionalne interese, a ne da se usmjeri samo na to kada će ući u EU.\n"Nisu tu samo reforme Unije, već i "Bregzit", pa odnosi Brisela sa SAD, Kinom i Rusijom, a sve se to posredno prebija preko naših leđa", rekao je Dačić.\nKada je riječ o "malom Šengenu" Srbije, Albanije i Sjeverne Makedonije, Dačić ističe da je to jedan od načina da se te zemlje same organizuju do ulaska u EU i olakšaju život građanima i rad privrednicima.\n"Srbija je već navikla na to da joj neko nešto obeća, posebno kada je reč o EU, pa da to posle ne bude ispunjeno. Do sada je trebalo da živimo u EU, samo slušajući naše političare koji su nam godinama govorili da ulazimo u Uniju za godinu, pet, deset ili 20", rekao je Dačić.\nDačić smatra da Srbija treba da brani francuskog predsjednika Emanuela Makrona sada kada je na meti kritika zbog stava o reformama Unije i novim uslovima za proširenje.\nIvica Dačić naoružanje Srbija\nGlavni koordinacioni tim: U planu uspostavljanje Garantnog kreditnog fonda\n4546 glasova 72%\n1747 glasova 28%


TotalCar.rs » “Onlajn” donosi profit\n“Onlajn” donosi profit\nBMW, elekto, novo\nAutomobilska industrija se nalazi usred promena u vezi sa digitalizaciom i ekologijom, pokazalo je i ovogodišnje istraživanje KPMG, u kom su učestvovala 953 direktora iz automobilskog sektora, iz 42 zemlje sveta.\nProfit današnjih auto-proizvođača će se smanjivati sa znatnim promenama u pogonskim tehnologijama i sa sve većim investicijama. U budućnosti će u automobilskom lancu vrednosti digitalni eko-sistem donositi više prihoda nego sam automobil. Više od 75 odsto direktora u automobilskoj industriji veruje da će jedan automobil povezan na internet tokom čitavog veka trajanja stvarati više prihoda nego 10 “oflajn” automobila, čime će tradicionalan način merenja tržišnog učešća samo na osnovu broja prodatih automobila biti poslat u istoriju.\nDizel-tehnologija bila je, u regulacionom smislu, najznačajnija tema među proizvođačima automobila prošle godine. Više od polovine ispitanih direktora smatra da će prva tradicionalna auto-\n-tehnologija koja će nestati iz proizvodnih hala biti dizel-motori. Ovo je prilično alarmantna prognoza za neke regione i proizvođače, kao na primer indijske auto-kompanije kod kojih je udeo dizel-motora na tržištu veći od 60 odsto. Ipak, ove promene se neće dogoditi preko noći, s obzirom na to da je u nekim segmentima, kao što su motori za velike kamione, dizel i dalje konkurentna opcija.\nBMV se sa 16 odsto glasova i dalje smatra liderom u oblasti električnih automobila, dok je “Tesla” u odnosu na prethodno istraživanje napravio veliki skok na drugo mesto i, sa sadašnjih 14 odsto glasova, ozbiljan je pretendent na lidersku poziciju. Zanimljivo je da se kod direktora u auto-industriji znatno smanjilo poverenje u “Tojotine” električne automobile. Naime, broj glasova za “Tojotu”, koja je prethodne godine zauzimala laskavo treće mesto, pao je sa 14 odsto u 2016. na svega sedam odsto u 2017.\nKada bi dalji razvoj bio uslovljen isključivo tražnjom, učešće električnih automobila moglo bi porasti sa četiri odsto u 2016. na svega sedam odsto u 2023. godini. Međutim, ako se u obzir uzmu snažni uticaji koje bi na tržištu mogli imati zahtevi za smanjenje emisije CO2, veruje se da bi razvoj mogao biti daleko revolucionarniji i da bi udeo električnih automobila mogao dostići 30 odsto do 2023. godine. U tom slučaju, po prvi put u istoriji bi se broj proizvedenih automobila sa unutrašnjim sagorevanjem znatno smanjio.\nKina nastavlja rast\nGlobalizacija i pojava Kine kao najznačajnijeg tržišta za prodaju automobila dovele su do dramatične zavisnosti nekih auto-proizvođača iz Zapadne Evrope. Dve trećine ispitanih se slažu da će do 2030. svega pet odsto automobila biti proizvedeno u Zapadnoj Evropi, što bi u apsolutnim iznosima značilo pad proizvodnje sa 13,1 miliona na 5,4 miliona godišnje do 2030.\nČak 76 odsto ispitanih direktora smatra da će do 2030. godine u Kini biti prodavano 40 odsto svih automobila na svetu. Projekcije pokazuju da će do 2030. godine prodaja automobila u Kini biti povećana za 10 milion, na 33 miliona vozila, ali će učešće na globalnom tržištu ostati na oko 30 odsto.\nVolvo pokreće projekat autonomnih automobila na javnim putevima\nNIS promenio logo\nSlabija prodaja automobila srednje klase\nHispano Suiza se vraća u svet automobilske industrije\nPretproizvodna verzija Forda Ka (2014)\n“Ljudi još uvek nisu spremni za samovozeće automobile”\nNissan Titan će imati V6 motor


Magarac u izbornoj trci | Autonomija\nMagarac u izbornoj trci\nMarko, za razliku od ostalih kandidata, poseban je po tome što ima čvrst karakter, nije lopov i odgovorno završava svoje obaveze. Uz to, vjerovatno bi najdoslednije brinuo o zaštiti životne sredine.\nBugarska politička stranka Društvo za novu Bugarsku odlučila da za svog kandidata za gradonačelnika u Varni predstavi magarca Marka.\nDojčin Dimitrov, član stranke, kaže da magarac Marko za razliku od ostalih kandidata ima čvrst karakter, ne krade i uvek obavi sav posao koji je pred njim.\n„Markov život je težak jer je u Bugarskoj sve manje zelenih površina“, kazao Dimitrov, dodavši kako stranka polaže velike nade u Marka.\n„Neka građani Varne odluče ko ima više kvaliteta – magarac ili trenutni gradonačelnik“, istakao je Dimitrov.\nOvo je prvi put da se životinja kandiduje na izborima u Bugarskoj, iako je to u Meksiku već standardna praksa.\nNa tamošnjim lokalnim izborima ovog su meseca takođe u izbornoj trci bili magarci, ali i konji i psi, pa čak i kokoške.


U dječijem parku „Plavi cvijet“ ozvaničen početak realizacije Projekta igraonica pred polazak u školu\nU dječijem parku „Plavi cvijet“ u Goraždu danas je ozvaničen početak realizacije Projekta igraonica za djecu pred polazak u školu. Tim povodom, djecu, buduće prvačiće i implementatore ovog projekta, uposlenike JU za predškolski odgoj i obrazovanje Goražde, posjetio je ministar za obrazovanje, mlade, nauku, kulturu i sport BPK Goražde Arman Bešlija sa saradnicima.\nProjekt igraonica za djecu pred polazak u školu zamjena je za obavezni predškolski program koje Ministarstvo za obrazovanje, mlade, nauku, kulturu i sport BPK Goražde zbog pandemije virusa COVID-19 i mjera za spriječavanje virusa ove godine nije moglo realizovati, ali nije ni željelo odustati od njega.\n„Program pripreme djece pred polazak u školu je veoma bitan segment, jer nam je potreban kontinuitet te smo program prilagodili situaciji i njime pokazujemo da se mogu organizovati aktivnosti, bez obzira na mjere koje imamo na snazi. Program je na dobrovoljnoj bazi, što više se forsiraju aktivnosti na otvorenom, tako da ovdje, sad zasad, sve ide zadovoljavajuće“ ističe ministar Bešlija koji je zadovoljan i odzivom djece, obzirom na trenutnu epidemiološku situaciju.\nPrema riječima Elme Bučo, koordinatorice za odgojno-obrazovni rad u JU za predškolsko obrazovanje i vaspitanje, u igraonicama za djecu pred polazak za školu učestvuje 74 djece s područja grada Goražda, od toga 8 iz Vitkovića, koja su podijeljena u 4 odgojne grupe. Program se uz poštivanje svih higijensko-epidemiloških mjera realizuje u prizemlju zgrade Parka „Plavi cvijet“.\n„Imamo adekvatne uslove za predškolski program i prije svega osnovni cilj ovih igraonica, one nisu obavezne ali djeca ih pohađaju dva puta sedmično po dva sata uz svoje vršnjake, da se igraju, da se socijalizuju, da se pripreme za školu i da pod jednakim uslovima stiču znanja i iskustva koja će im dobro doći kada u septembru pođu u školu. U skladu sa epidemiološkom situacijom, smanjili smo broj djece u grupama, tako da sa djecom radi profesor predškolskog odgoja koji je iskusan i koji je u prethodnom periodu radio u više navrata obavezni program i u predškolskoj ustanovi. Želim da se zahvalim Ministarstvu koje je podržalo ovaj projekat koji je višestruke važnosti kako za djecu, tako i za roditelje“- kazala je Elma Bučo.\nOna je iskoristila priliku da obavijesti roditelje da će se u prelijepom ambijentu Parka „Plavi cvijet“, osim svakodnevnog boravka, ponovo moći realizovati proslave rođendana, u skladu sa dozvoljenih brojem ljudi u otvorenom i zatvorenom prostoru.


Izbori šansa za jačanje građanskih i nadnacionalnih stranaka - LSVNS\nIzbori šansa za jačanje građanskih i nadnacionalnih stranaka\nNOVI SAD – Predsednik Lige socijaldemokrata Vojvodine Nenad Čanak izjavio je danas da lično nije očekivao da će biti raspisani vanredni parlamentarni izbori i ocenio da je to šansa da se građanske i nadnacionalne snage okupe i oporave od šoka sa izbora iz 2014. godine i da počnu da igraju značajniju ulogu u političkom životu Srbije.\nČanak je za agenciju Beta rekao da će LSV na pokrajinskim izborima nastupiti samostalno, a da će o predizbornim koalicijama sutra u Beogradu razgovarati sa predsednicima Socijaldemokratske stranke i Liberalno-demokratske partije Borisom Tadićem i Čedomirom Jovanovićem. Dodao je da će nakon tog sastanka situacija biti jasnija i naveo da će na sastanku biti reči i o pozivu Demokratske stranke na saradnju.\nČanak je kazao da je DS na izborima 2014. godine pokazao da ima „mnogo manje potencijala i glasova“ od LSV-a, SDS-a i LDP-a i dodao da to znači da DS ne može da bude „gravitacioni centar“ okupljanja opozicionih stranaka.\nPrema njegovim rečima, LSV je još 2014. godine u Novom Sadu sazivao sastanak na temu objedinjavanja građanskih i nadnacionalnih stranaka, dok su SDS i LDP pre šest meseci „udarili temelje“ okupljanju opozicije. Čanak je rekao da se LSV-u Boris Tadić u više navrata pokazao kao „pouzdan saborac“, uprkos svim razlikama u odnosu na pitanje Vojvodine.\nPrethodni tekstKolar: Policija da spreči kupovinu glasova i ucene\nSledeći tekstSednica Predsedništva LSV


MEDIJSKA PERSPEKTIVA: MITING I PROTESTI (Šest zaključaka) | Novosadska Novinarska Škola\nProteklu sedmicu, od 8. do 14. aprila, obeležila su tri skupa koja su opet podelila društveno-politički život građana i građanki Srbije. Reč je o mitingu u Novom Sadu „Budućnost Srbije” 11. aprila, u organizaciji pozicije, zatim okupljanje opozicije ispred zgrade Srpskog narodnog pozorišta u Novom Sadu „Jedan od pet miliona” 12. aprila i sedmicu je „zatvorio” miting opozicije u Beogradu „Jedan od pet miliona: Svi kao jedan” 13. aprila.\nPrvi zaključak je da su, posebno kad su televizije u pitanju, komercijalni emiteri (Pink i N1) preuzeli ulogu javnih servisa direktno prenoseći dešavanja u specijalnim emisijama sa gostima u studiju koji su neprekidno komentarisali zbivanja i miting „Budućnost Srbije”, koji suštinski predstavlja javnu podršku predsedniku Srbije Aleksandru Vučiću i njegovoj politici, ali i protest opozicije u Beogradu „Jedan od pet miliona: Svi kao jedan”. Dok su se javni servisi opredelili samo za izveštavanje u okviru centralnih informativno-političkih emisija.\nNa osnovu prikupljenog uzorka, primetno je da je većina štampanih medija vrlo jasno iskazala stav prema temi izveštavanja. U najvećem broju slučajeva, taj stav je bio negativan ako je u pitanju pisanje o opoziciji i protestima, a pristrasan ako je u pitanju izveštavanje o aktivnostima strukture vlasti. Jedino je u dnevnom listu Danas markiran otklon od negativnog pristupa opoziciji, i donekle neutralan način izveštavanja o vlasti. Jedini markirani oblici nepristrasnosti novinara prikazani su u tekstovima gde su autorske rečenice novinara svedene na minimum informativnosti.\nDrugi je da su se mediji fokusirali više na formalističko izveštavanje koje je u središte pažnje stavljalo prebrojavanje okupljenih, a manje suštinski sadržaj i poruke govornika, kao i kritičko sagledavanje njihove retorike.\nZa razliku od izveštavanja sa mitinga Aleksandra Vučića u četvrtak, koje je trajalo osam minuta, RTV je za proteste građana u Beogradu 13. aprila izdvojio dva minuta programa. Dva minuta dato je i predsedniku Aleksandru Vučiću, koji komentariše proteste i kaže da ne očekuje ništa posebno od njih. Istakao je i diktatorsku prirodu pojedinih predstavnika opozicije i najavio skup u okviru kampanje „Budućnost Srbije“ zakazan za 19. april u Beogradu.\nNa društvenoj mreži Tviter, diskusija je bila veoma polarizovana. Tviter zajednica koja podržava Vučića je inicirala verbalni konflikt sa simpatizerima protesta koristeći diskursne strategije zamena teza, zaklanjanja iza autoriteta samo predsednika i SNS-a kao vodeće stranke u zemlji i napada na ličnost opozicionara.\nKompletan izveštaj, uključujući i rezultate monitoringa izveštavanja medija o najavljenom skupu pozicije 19. aprila u Beogradu, Novosadska novinarska škola priprema za 25. april 2019.


RTCG - Radio Televizija Crne Gore - Nacionalni javni servis :: Politika :: Carević na čelu Opštine Budva\n[ RTV Budva ]\n24. 09. 2020. 13:13 >> 13:22 18\nSA 19 GLASOVA "ZA"\nKandidat za predsjednika i nosilac liste ”Za budućnost Budve” Marko Bato Carević, većinom glasova odbornika izabran je na današnjoj sjednici lokalnog parlamenta za predsjednika Opštine Budva u narednom četvogodišnjem mandatu, prenosi RTV Budva.\nIzbor Carevića podržalo je 19 odbornika od ukupno 33 u novoformiranoj skupštinskoj većini.\nZa izbor Carevića na mjesto predsjednika Opštine Budva glasali su odbornici koalicije “Za budućnost Budve- Marko Bato Carević”, Demokrata, dok su, osim Carevića, uzdržani bili odbornik SDP Petar Odžić i odbornik URA Blažo Rađenović.\nDanašnjem zasijedanju ne prisustvuje 11 odbornika koalicije DPS, SD, LP i Crnogorske.\nCarević je funkciju predsjednika Opštine Budva obavljao od 5. januara prošle godine, dok ga u junu ove godine nije smijenila tadašnja skupštinska većina koju su činili odbornici DPS, SD, Crnogorske i nezavisni odbornik Stevan Džaković.\nPodsjetimo, prije izbora predsjednika, poništena je Odluka SO Budva od 27. juna ove godine, a koja se odnosi na razrješenje predsjednika Opštine Nikole Divanovića, koji je na tu funkciju, kako se navodi u obrazloženju, izabran na 38. sjednici lokalnog parlamenta, na mandat od četiri godine.\nOdbornici su u prvom dijelu zasijedanja usvojili prve četiri tačke dnevnog reda, koje se odnose na Rješenja o imenovanju Odbora za Statut i propise, za finansije privredu i razvoj, za planiranje i uređenje prostora, komunalno stambenu djelatnost i imenovanje Odbora za društvene djelatnosti i međuopštinsku i međunarodnu saradnju.\nOstavke na mjesta odbornika SO Budva danas su podnijeli Katarina Kaženegra i Predrag Jelušić sa izborne liste "Za Budvu! Za Crnu Goru" Milo Đukanović! DPS - SD - Crnogorska - LP", zbog obavljanja direktorskih funkcija u HG Budvanska rivijera i JP Morsko dobro, a u skladu sa Zakonom o spriječavanju korupcije\nNakon izbora za predsjednika Opštine Carević se obratio odbornicima i iznio svoje lične poglede o stavrima čije je rješavanje prioritetno u narednom mandatu.\nBudva SO Budva Marko Carević Krsto Radović\n"Povucite mjere ili ćemo otvoriti lokale"\n"Ugostitelji možda odluče da otvore objekte"\n"Odluka NKT-a više politička nego zdravstvena"\n18. 10. 2020. 5\nBudvanski ugostitelji zaprijetili protestom\n18. 10. 2020. 4


► Mihajlović: Srbija godišnje izdvaja 160 miliona evra za održavanje puteva\nMihajlović je danas sa direktorom Puteva Srbije Zoranom Drobnjakom obišla radove na rehabilitaciji auto-puta na deonici Niš- Merošina i rekla da je za ovu godinu planirana rehabilitacija 191 kilometara auto-puta i da je do sada završeno 140 kilometara.\nMinistarka je podsetila da Srbija beleži za 10 odsto više zaposlenih u građevinarstvu u drugom kvartalu, u odnosu na isti period prošle godine, i to najviše u železničkim i putarskim projektima, 14 odsto.\nDrobnjak je rekao da se trenutno radi obnova deonica duge 5,6 kilometara i da će radovi biti gotovi za desetak dana.\n"Takođe, radimo i deonicu od Ražnja do Aleksinca dugu 23 kilometara, iz kredita EBRD, a potom ćemo početi da radimo i desnu stranu", rekao je Drobnjak.\nU komunalnu inftastrukturu biće uloženo više od 3,3 milijarde evra\nMinistarka građevinarstva, infrastrukture i saobraćaja Zorana Mihajlović izjavila je danas u Pirotu da će više od 3,3 milijade evra biti uloženo u komunalnu infrastrukturu, a od toga 2,5 milijade evra u 70 opština i gradova centralne, istočne i južne Srbije.\n"To će biti prioritet vlade u narednom periodu", rekla je Mihajlović posle obilaska Postrojenja za prečišćavanje pijaće vode u Pirotu.\nOna je dodala da je Vlada Srbije veliki broj projekata uradila u saradnji a nemačkom razvojnom bankom KFW.\n"Svi ovi projekti su urađeni u saradnji sa ovom nemačkom bankom. Sve što je urađeno u oblasti komunalne infrastrukture u Srbiji je urađeno sa KFW bankom. Vrednost projekata u Srbiji koje ćemo sa njima raditi je 350 miliona evra a do sada smo uradili projekte u vrednosti od 150 miliona evra", rekla je Mihajlović.\nNavela je da su u u Pirotu urađeni brojni infrastrukturni radovi, poput Koridora 10.\n"Čeka nas ovaj veliki projekat izgradnje Postrojenja za prečišćavanje otpadnih voda u Pirotu vrednosti 12,4 miliona evra.Nadam se da će sa tim početi u drugoj polovini iduće godine", rekla je Mihajlović.\nDirektor JP Vodovod i kanalizacija Zoran Nikolić je rekao da je do sada u vodosnabdevanje u Pirotu uloženo oko 3,3 miliona evra.\nDodao je da je predračunska vrednost izgradnje Postrojenja za prečišćavanje otpadnih voda 12,4 miliona evra.\nGradonačelnik Pirota Vladan Vasić je najavio elektrifikacija pruge i izgradnju gasovoda Sofija-Dimitrovgrad-Pirot-Niš.


Oko pola miliona dece na severoistoku Nigerije gladuje, a 80.000 će umreti od gladi sledeće godine ako im se ne pruži pomoć u humanitarnoj krizi koju je izazvao teror islamističke grupe Boko Haram, saopštio je Međunarodni fond UN za pomoć deci (UNICEF).\nPrema rečima izvršnog direktora UNICEF-a Entonija Lejka, oko 400.000 nigerijske dece suočeno je sa opasnošću od gladi, što je, kako je ocenio, samo deo krize u kojoj se nalazi 2,6 miliona izbeglica posle sedam godina terora Boko Harama u kojem je ubijeno 20.000 ljudi.\nLejk je upozorio da će svako peto dete umreti od glasi ako mu se ne pruži medicinska pomoć.\nOn je dodao da humanitarni konvoji nemaju pristup većem delu nigerijske savezne države Borno, glavnom uporištu Boko Harama, navodeći da su UN zabrinute za sudbinu dece zarobljene u toj oblasti.\nIslamisti Boko Harama napali su u julu humanitarni vojni konvoj u blizini grada Maidugurija, mestu osnivanja te ekstremističke grupe, a u tom napadu ranjeni su jedan pripadnik misije UNICEF-a, dvojica vojnika i još dvojica humanitarnih radnika.\nNigerijski predsednik Muhamadu Buhari optužio je UNICEF da od donacija za pomoć deci kupuje blindirana vozila, a pre nekoliko dana izjavio je i da UN i njihove agencije preuveličavaju krize kako bi pribavile što više novca.\nOn je takođe rekao da je Boko Haram "tehnički poražen" pre godinu dana.


Za početak, planirano je zajedničko ulaganje kineskih kompanija i Elektroprivrede Srbije, gde bi Kinezi davali novac, a EPS infrastrukturu. Zna se i da će nova firma biti nezavisni proizvođač električne energije, ali će ipak imati ugovor sa EPS-om, koji će dobijati tu struju. Cena te struje biće regulisana budućim ugovorom.\nDržavni sekretar u Ministarstvu energetike Dušan Mrakić kaže da je u pitanju samo protokol, te da je realizacija čitavog projekta još daleko.\n- Tek treba dogovoriti detalje oko obezbeđivanja novca, ali će dva miliona otići na elektranu, kao i na gradnju novog rudnika. Ide se na strateško partnerstvo, a većinski vlasnik će svakako biti Kinezi. Nema još nikakvih opcija jer tek treba da sednemo i razgovaramo. Novac će svakako dati Kinezi, a EPS svoju infrastrukturu - kaže Mrakić.\nPodsetimo, na tender za termoelektranu Blok B3 u TENT-u niko se nije javio, pa je država odlučila da na ovaj način pokuša da privuče strateškog partnera.


Ponta ubedljiv protiv Baseskua | BN\nPonta ubedljiv protiv Baseskua\nFavorit na predsedničkim izborima u Rumuniji, premijer te zemlje Viktor Ponta, rekao je danas da je, posle deset godina ratova i destrukcije došlo vreme za rekonstrukciju.\nSvijet 02.11.2014 | 18:52\nOdlazeći predsednik Trajan Basesku, ocenio da bi sledeći predsednik trebalo da nastavi da radi na poboljšanju vladavine zakona.\nBasesku, poznat po otvorenim i često kritičkim komantarima o političarima i rumunskom pravosudnom sistemu, takođe je rekao da je Rumuniji potrebna "druga vrsta predsednika", prenose rumunski mediji.\n"Potreban nam je predsednik koji će konsolidovati vladavinu zakona", istakao je Basesku.\nPonta je, pošto je danas glasao, izjavio da je potpuno siguran da će, posle 25 godina od kada je Rumunija dostigla slobodu, uspeti da dovrši tranziciju koja, kako se čini, nema kraja.\n"Potpuno sam uveren i veoma optimističan, da, 25 godina pošto smo dostigli slobodu, što je većina nas veoma želela - tada sam imao samo 17 godina - možemo da dovršimo tranziciju kojoj se naizgled ne vidi kraj", ocenio je Ponta.\nOn je dodao da misli da će već ove zime Rumunija biti "prava demokratska zemlja, evropska zemlja i da će, deset godina posle ratova i destrukcije moći da se posveti izgradnji".\n"Gradićemo u Bukureštu, u Transilvaniji i u Moldaviji, kao i za sve Rumune van granica jer, ponavljam, posle ratova i destrukcije potrebna nam je obnova", naglasio je Ponta.\nKandidat Hrišćanskoliberalne partije Klaus Joanis (55), koji će, prema procenama, najverovatnije biti Pontin protivkandidat u drugom krugu izbora 16. novembra, rekao je da je veliki optimista kad je reč o rezultatu izbora, kao i o odzivu birača.\nJoanis je potomak nemačke manjine i aktuelni popularni gradonačelnik Sibiua, grada u Transilvaniji, u kojem je glasao, posle čega će, kako je najavio, otputovati u Bukurešt.\nKandidat Narodne partije - Dan Diakonesku, rekao je da glasa za potpune promene i da se nada da će Rumuni, za poslednjih 20 godina, bar jednom glasati protiv siromaštva.\nNa predsedničkim izborima u Rumuniji učestvuje 14 kandidata.\nPrema poslednjim anketama, Ponta (42), lider vladajuće Socijaldemokratske partije (PSD) je u priličnom vođstvu u odnosu na ostalih 13 kandidata i mogao bi da osvoji oko 40 odsto glasova u prvom krugu.\nIzbori se smatraju ključnim testom za Rumuniju koja, nakon dvogodišnje parališuće kohabitacije između političkih protivnika Ponte i Baseskua, mora što pre da sprovede reforme, naročito u javnoj administraciji.\nNovog predsednika Rumunije očekuju brojni izazovi, pre svega na polju ekonomije koja je u recesiji i u borbi protiv široko rasprostranjene korupcije, ocenjuju analitičari.\nPredizbornu kampanju obeležile su brojne krivične prijave, uzajamna optuživanja i najave korupcionaških istraga protiv mnogih saradnika premijera Ponte.\nIako premijer ima izvršna ovlašćenja, predsednik imenuje premijera, sudije, tužioce, šefove obaveštajnih službi i može da zaustavi vladine predloge.


Predsjednik Upravnog odbora Udruženja građana i privrede Hercegovine Luka Petrović podnio je danas tužbu za klevetu protiv poslanika PDP-a u Narodnoj skupštini Republike Srpske Ljubiše Krunića.\nProtiv Krunića je podnesena tužba za klevetu zbog njegove izjave da je Petrović navodno planirao fizički napad na narodnog poslanika Nebojšu Vukanovića.\nPetrović je pozvao pravosudne organe da hitno reaguju i “dokažu notorne laži narodnog poslanika koji pokušava da iskonstruiše događaje koji se nisu desili i na taj način izmanipuliše javnost Hercegovine i Srpske”.\n“Spremnost Krunića i njegovih političkih saradnika da iznose ovakve monsturozne laži pokazuje da nema dostojanstva ni časti u političkoj borbi i da su zarad lične promocije spremni izmisliti najgnusnije laži i plasirati ih u javnost”, rekao je Petrović Srni.\nOn je naveo da Krunić i njegovi politički saradnici “svoju političku platformu baziraju na spinovima”.\n“Krajnje je vrijeme da tužilaštvo i sudovi oštrije kažnjavaju one koji svakodnevno iznose neistine i kontaminiraju javni prostor u Srpskoj”, rekao je Petrović.\nluka petrovicljubiša krunićtužba\nMediji: Ðoković tuži Vladu Australije za 3,8 miliona evra


Prijedlog budžeta Republike Srpske za narednu godinu 3.425 milijardi maraka – mojKontakt portal – Radio Televizija Kontakt\nPrijedlog budžeta Republike Srpske za iduću godinu težak je 3 milijarde 425 miliona maraka, što je za 108,4 miliona više od rebalansa za ovu godinu.\nZa plate zaposlenih Vlada će da izdvoji 844,8 miliona, što je više za 81,6 miliona KM nego ove godine. Na povećanje plata pored povećanja platnih koeficijenata od 5 do 20 odsto, uticalo je i uvođenje novih budžetskih korisnika.\nPlanirano uvećanje je, pored uvećanja za minuli rad rezultat uvećanja plata budžetskih korisnika, a što je u skladu sa izmjenama i dopunama zakona o platama zaposlenih u: institucijama pravosuđa, organima uprave, Ministarstvu unutrašnjih poslova Republike Srpske, osnovnim i srednjim školama i đačkim domovima u Republici Srpskoj, oblasti visokog obrazovanja i studenstkog standarda Republike Srpske, oblasti kulture Republike Srpske i zaposlenih u javnim službama Republike Srpske.\nSamo za plate i penzije potrebno je dodatnih 116 miliona KM, rekao je ranije za ATV premijer Srpske. Bez obzira na to, kaže Višković, očekujem da bude ostvaren suficit u budžetu. Veći dio budžetskog kolača u idućoj godini planiran je i za Fond PIO. Za povećanje penzija biće izdvojeno 40 miliona KM.\n“Mi ćemo imati od 1. januara i redovno usklađivanje penzija, a prema onom što važi na današnji dan, to je negdje oko tri procenta, što znači dodatnih 40 miliona KM u narednoj godini”, rekao je Radovan Višković, predsjednik Vlade Republike Srpske.\nRepubličkoj Upravi za inspekcijske poslove planirano je milion više, a službi za zajedničke poslove Vlade Republike Srpske, dva miliona. Samo Agencija za agrarna plaćanja dobiće oko 2 i po miliona više i većinu sredstava će usmjeriti na kapitalne investicije.\n“Ono što vam u ovom momentu mogu reći i što je Ministar najavio i što smatram da je jedna pozitivna dinamika, a to je da bi pravilnik za sljedeću godinu trebalo već do kraja januara da bude gotov, da će određene mjere kao što su i kapitalne investicije upravo zbog zahtjeva naših poljoprivrednih proizvođača, neke će biti drugačije koncipirane kako bi blagovremeno mogli da izvršimo nabavke. Evo Ministar je najavio da će pravilnik biti ranije objavljen i da ćemo podijeliti određene mjere po grupacijama i po terminskim i dinamičkim planovima naravno cijeneći one naše obaveze kada je u pitasnju trezor, budžet”, istakao je Savo Minić, direktor Agencije za agrarna plaćanja Republike Srpske.\nI ove godine iz budžeta se izdvaja skoro milion i po maraka za penzije borcima sa napunjenih 65 godina starosti, a sa manje od 15 godina staža. Budžet veći za 10 miliona KM u odnosu na ovu godinu biće i za invalidnine, borce, i organizacije zdravstvene i socijalne zaštite.\nSredstva granta iz budžeta Republike Srpske obuhvataju tekuće i kapitalne grantove neprofitnim subjektima, kao što su organizacije i udruženja za afirmaciju porodice i zaštitu prava žena, djece, izbjeglih i raseljenih lica, boraca i osoba sa invaliditetom, organizacija i udruženja u oblasti zdravstvene i socijalne zaštite, obrazovanja, nauke, kulture, ekonomske i pravne saradnje, humanitarne, sportske i omladinske, etničke, vjerske i političke organizacije i udruženja i slično.\nZa nabavku udžbenika za učenike prvog i drugog razreda osnovne škole planirano je milion KM, ali i dodatna sredstva za knjige osnovcima od trećeg do devetog razreda iz porodica sa troje i više djece. U planu su i veće subvencije kamatnih stopa za stambeno kreditiranje mladih i mladih bračnih parova.\nVlada je planirala i veći grant naučnim institucijama i sportskim organizacijima. Premijer Srpske poručuje da će u decembru zatražiti posebnu sjednica Narodne skupštine o pitanjima vezanim za budžet i ekonomsku politiku.


UN: Iran je u prošlosti imao nuklearni program – Energy Press\nUN: Iran je u prošlosti imao nuklearni program\nIran je u prošlosti imao program nuklearnog oružja, zaključak je Međunarodne agencije za atomsku energiju (IAEA) objavljen u srijedu u konačnom izvješću kojim završava 13-godišnje praćenje iranskog nuklearnog programa.\n“Agencija ocjenjuje da se u Iranu prije kraja 2003. provodio niz aktivnosti relevantnih za razvoj nuklearnog eksplozivnog uređaja”, navodi se u izvješću u kojem stoji da su se “neke aktivnosti provodile i nakon 2003.” Nema pokazatelja da su se takve aktivnosti provodile i nakon 2009., piše IAEA. Nema dokaza da je Iran nuklearni materijal preusmjerio s civilne svrhe u program razvoja oružja, navodi se dalje u izvješću.\nMeđunarodna agencija sa sjedištem u Beču godinama je pokušavala objasniti prirodu iranskog nuklearnog programa no suradnja je nastupila tek pošto je Iran u srpnju sa šest svjetskih sila dogovorio dalekosežni sporazum. Prema tekstu tog sporazuma Iran se obvezuje smanjiti nuklearne aktivnosti koje bi se mogle voditi razvoju nuklearnog oružja, ali i pomoći IAEA-i u satavljanju konačnog izvješća.\nSvjetske sile obećale su Iranu zauzvrat ukidanje bilateralnih i UN-ovih gospodarskih sankcija. Iran je redovito odbacivao optužbe da pod krinkom nuklearnog civilnog programa razvija nukelarno oružje tvrdeći da je to zapadna kampanja iskonstruirana na izmišljenim podacima.


Da li će Severna Makedonija biti strateški investitor u Belenu?\nBy Nefeli Tzanetakou / Објављено на: June 14, 2019\nNakon poziva Bugarske, koji je objavljen u Službenom listu EU, da izabere strateškog investitora projekta nuklearne elektrane Belene u izgradnji, Severna Makedonija je počela ozbiljno da radi na mogućnosti preuzimanja ove uloge. Prema objavljenim informacijama, čini se da je i u početku bilo izraženo interesovanje i da su sada u toku detaljne analize.\nGrađani Severne Makedonije će biti informisani o poziciji koju će zemlja usvojiti i pratiti, kao io koracima koje može preduzeti, izjavio je šef Energetske regulatorne agencije u Skoplju Marko Bislimovski.\nSpecijalizovani analitičari iz Severne Makedonije i članovi Regulatornog tela za energetiku podržavaju predlog i veruju da zemlja treba da učestvuje u izgradnji nuklearne elektrane Belene.\nRezerve uglja Severne Makedonije su dovoljne da zadovolje potrebe zemlje u električnoj energiji za narednih 15 godina, zahvaljujući radu Termoelektrane Bitolj, kaže Marko Bislimovski, koji je takođe napomenuo da čak i ako se ugalj zameni prirodnim gasom, Severna Makedonija će, da bi se zadovoljila potrebe, morati pribeći uvozu električne energije.\nIz tog razloga, kako se ispostavilo, to je u interesu zemlje i apsolutno je razumno da Severna Makedonija investira u nuklearnu energiju, a posebno u izgradnju nuklearne elektrane Belene, kapaciteta 500 MV./ ibna


Rastu tenzije: Kineski borbeni avioni ponovo uleteli u tajvanski prostor - Sputnjik Srbija\n03:31 14 Maj 2021\n12:46 24.01.2021 (osveženo 13:02 24.01.2021) Preuzmite kraći link\nKina vidi Tajvan kao svoju teritoriju i u prethodnih nekoliko meseci je povećala vojnu aktivnost oko ovog ostrva, navodi Rojters.\nMeđutim, aktivnosti Kine tokom vikenda sa lovcima i bombarderima su promena u odnosu na ranije letelice, koje su uglavnom bile izviđačke.\nNakon što su osam bombardera i četiri lovca uleteli u tajvanski prostor u subotu, u nedelju je 15 borbenih aviona nadletelo taj vazdušni prostor, saopštio je zvanični Tajvan, ističući da su odmah podignuti njihovi avioni, kao odgovor.\nKina se ovim povodom još nije oglasila, a ranije je saopštavala da su ovakve akcije namenjene odbrani suvereniteta države i predstavljaju upozorenje približavanju SAD i Tajvana.\nRojters dodaje da će ovaj potez izazvati zabrinutost u Vašingtonu, koji je u subotu apelovao na Kinu da prekine da pritiska Tajvan, preneo je Tanjug.\nPodsetimo, ranije u toku dana, američka vojska je saopštila da su američki ratni brodovi uplovili u Južno kinesko more kako bi uspostavili „slobodu plovidbe“.\ntenzije, avioni, Tajvan, Kina


Rizici i obaveze prilikom pokretanja platforme za on-line trgovinu - Atanaskovic Bozovic\nRizici i obaveze prilikom pokretanja platforme za on-line trgovinu\nU slučaju obavljanja trgovine elektronskim putem, moraju se poštovati propisi Republike Srbije, a naročito Zakon o elektronskoj trgovini, Zakon o trgovini, Zakona o zaštiti potrošača, itd. Ovi propisi predviđaju neka posebna pravila i uslove za obavljanje elektronske trgovine (obaveza prodavca da unapred obavesti potrošače o uslovima prodaje, uključivanje mogućnosti za kupca da odustanu od kupovine u roku od 14 dana, itd). Pored toga, jako je bitno uskladiti svoje poslovanje sa Zakonom o zaštiti podataka o ličnosti, jer po pravilu dolazi i do prikupljanja i obrade određenih ličnih podataka učesnika u transakciji.\nNaša advokatska kancelarija u saradnji sa Francuskom-srpskom privrednom komorom, 24. septembra u 15 časova organizuje webinar na temu „Rizici i obaveze prilikom pokretanja platforme za on-line trgovinu„. Naše kolege, eksperti iz ove oblasti, između ostalog, govoriće o: (1) Zakonima koji se primenjuju na elektronsku trgovinu u Srbiji; (2) Osnovnim greškama prilikom pripreme pravne dokumentacije i definisanja uslova funkcionisanja; (3) Obaveznim pravnim aktima za zakonito funkcionisanje platforme – prodaja i platforme – zaštita podataka o ličnosti i dr.


Svi su oduševljeni ovom srpskom odbojkašicom - BIGportal.ba\nSvi su oduševljeni ovom srpskom odbojkašicom\n4 Septembra, 2021 4 Septembra, 2021 063\nNjen ulazak u igru je bio veliki preokret Srbije.\nŽenska odbojkaška reprezentacije Srbije izborila je plasman u finale 32. Evropskog prvenstva, posle pobede nad Turskom, rezultatom 3:1.\nBlistala je mlada Katarina Lazović sa 11 poena koju su mediji ocenili, pored Tijane Bošković, junakinjom srpskog tima:\n“Kada smo pripremale ovu utakmicu, znale smo da će biti neizvesno, jer je Turska mlada ekipa i imaju motiva da se dokažu. Kada je bilo najteže u tim momentima smo pokazali zašto smo prvaci sveta i zašto osvajamo medalje”, izjavila je Katarina Lazović za RTS posle utakmice.\nLazovićeva ima 21 godinu, a karijeru je počela u Vizuri, a zatim preko poljskog Lođa stigla i do Monce. Sa 19 godina postala je deo reprezentacije i već ima zlato sa prethodnog takmičenja iz 2019. godine.\nSaigračice je zovu Laza ili Nina, a na dresu uvek nosi broj 2.\nImate problema sa štitnom žlezdom – izbjegavajte ovu hranu


Biznismen sa ruskim vezama imenovan za državnog sekretara\nIzvršni direktor ExxonMobil Reks Tilerson\nNovoizabrani američki predsednik Donald Tramp imenovao je izvršnog direktora kompanije Ekson Mobil Reksa Tilersona za državnog sekretara. Tramp je rekao da je Tilersonovo iskustvo u vođenju globalne kompanije ključno za uspješno vođenje Državnog sekretarijata, te da će on da promoviše regionalnu stabilnost i da se usredsredi na suštinske interese američke nacionalne bezbjednosti. "Njegova istrajnost, široko iskustvo i duboko razumijevanje geopolitike čine ga odličnim izborom za državnog sekretara", obrazložio je Tramp. Tilerson nema diplomatsko iskustvo, ali ima poslovne veze u mnogim zemljama, naročito Rusiji.\nMediji su o mogućoj kandidaturi Reksa Tilersona za državnog sekretara prvobitno izvijestili prošle nedelje. Posle Tilersonovog drugog sastanka sa novoizabranim predsjednikom prošle subote, predstavnici tranzicionog tima saopštili su da je izvršni dirkektor Eksona glavni kandidat. Kritičari su brzo saopštili da Tilerson nema političko iskustvo. Međutim, Tramp je po svemu sudeći tražio druge kvalitete prilikom donošenja odluke o državnom sekretaru.\n"Za mene je velika prednost to što on dobro poznaje mnoge igrače (na međunarodnoj sceni). Sklapao je ogromne ugovore sa Rusijom."\nZbog tih ugovora, ruski predsjednik Vladimir Putin je 2013. godine Tilersona nagradio “ordenom prijteljstva”.\n"Znam Putina od 1999. godine i u veoma smo bliskim odnosima”, naveo je direktor Eksona.\nReks Tilerson sa ruskim predsednikom Vladimirom Putinom\nTilerson je takođe kritikovao američke sankcije protiv Rusije, zbog kojih je morao da odustane od nekiih unosnih projekata u toj zemlji. Veze sa Moskvom mogle bi da budu prepreka za potvrdu Tilersonovog imenovanja na položaj državnog sekretara u Senatu.\n"Tilersonov odnos sa ruskim presjednikom je povod za zabrinutost", rekao je republikanski senator Džon Mekejn, predsjedavajući Odbora za oružane snage. Republikanski senator Marko Rubio rekao je da ima ozbiljne primjedbe u pogledu imenovanja Tilersona, iako je on ugledni biznismen.\nSenator Bob Korker nazvao je Tilersona "impresivnim pojedincem" i najavio da će Spoljnopolitički odbora da održi pretres o njegovoj nominaciji početkom januara.\nAmeričko-ruski odnosi dodatno su pogošrani prošle nedelje posle objavljivanja izvještaja CIA-e da je Moskva sponzorisala hakerske napade, koji su možda uticali na prošlomjesečne američke predsjedničke izbore. Trampova savjetnica Kelien Konvej je u intervjuu televiziji Ej-Bi-Si branila Tilersonovo imenovanje.\n"To nije kao da on ispija votku sa Vladimirom Putinom u lokalnnoj kafani, ali je sarađivao sa njim u poslovnom kontekstu. Znamo da nemamo dobre odnose sa mnogim zemljama širom svijeta, među kojima je i Rusija.”\nNovoizabrani predsjednik više puta je isticao da želi da poboljša odnose sa Moskvom. Pojedini analitičari smatraju da je bivši poslovni magnat više zainteresovan za sklapanje dogovora, nego za bilo koju političku ideologiju.\n"Tramp zaista iznosi smjeli stav, imenovanjem nekog van politike i diplomatskog svijeta, ko je izvršni direktor i nema iskustvo sa Bijelom kućom”, kaže analitičar iz Teksasa Bad Kenedi.\nMeđutim, prema nezvaničnim izvještajima, Tramp planira da imenuje iskusnog diplomatu Džona Boltona za zamjenika državnog sekretara. Bivši američki ambasador u Ujedinjenim nacijama poznat je po svom agresivnom stavu u rešavanju međunarodnih pitanja.


ZMAJEVI SE OKUPLJAJU U TRENING CENTRU\nNajbolji bh. reprezentativci okupiće se sutra u Trening kampu NS/FS BIH u Zenici gdje će obaviti pripreme za predstojeće utakmice Lige nacija.\nU prvom susretu naš tim će se sastati sa selekcijom Finske, 4. juna u Helsinkiju. Naredni duel na programu je tri dana kasnije kada u Zenici gostuje nacionalni tim Rumunije. „A“ reprezentacija BiH zatim putuje u Podgoricu gdje će 11. juna odigrati sa Crnom Gorom da bi u posljednjem kolu Lige B, grupe 3, četrnaestog juna, na svom terenu ugostila Finsku.\nPrvog dana priprema, u ponedjeljak 30. maja, planirano je održavanje medijskih aktivnosti u 17.00 sati u Trening kampu NS/FS BiH u Zenici.


Fudbaleri Bajerna pobedili su sa rezervnim sastavom ekipu Frajburga sa 1:0, a istim rezultatom slavio je i Bajer protiv Verdera. Augzburg je bio ubedljiv protiv Štutgarta (3:0), Hofenhajm se dokopao mogućih bodova spasa protiv Nirnberga (2:1), a Volfsburg je potvrdio dobru formu trijumfom nad Menhengladbahom od 3:1 u 31. kolu Bundeslige, u kojem je Borusija iz Dortmunda kao gost pobedila Fortunu sa 2:1.\nLeverkuzen je igrao s pola snage protiv lošeg Verdera a jedini gol postigao je Štefan Kisling u 35. minutu iz jedanaesterca. Aleksandar Ignjovski igrao je 86 minuta kada ga je zamenio Šmic.\nHofenhajm je napravio ogroman korak u borbi za opstanak slaveći sa 2:1 protiv Nirnberga mada je imao sreće u finišu kada su gosti u dva navrata bili blizu osvajanju boda.\nVolfsburg je pobedio Menhengladbah sa 3:1 a Slobodan Medojević ušao je u igru pred kraj duela umesto Traša.\nDortmund je kao gost pobedio Fortunu sa 2:1 u meču koji je Neven Subotić posmatrao sa klupe.


Amerika obećava nove sankcije „Severnom toku 2“ - Sputnjik Srbija\n19:02 11 Decembar 2019\n20:55 11.03.2019 Preuzmite kraći link\nSAD razmatraju uvođenje novih sankcije protiv projekta „Severni tok 2“, izjavio je novinarima ministar energetike SAD Rik Peri.\nNa pitanje kada se mogu očekivati dodatne sankcije, Peri je odgovorio: „To pitanje se još razmatra“.\n„SAD vrlo jasno saopštavaju — mi ne smatramo da je taj projekat ekonomski celishodan. Naš signal evropskim državama — smatramo da za nas ima smisla postojanje većeg broja izvora goriva, dobavljača i trasa. ’Severni tok 2‘ nije ekonomski, već više politički gasovod. Mi to ne podržavamo“, rekao je Peri.\nRanije je „Volstrit džurnal“, pozivajući se na američka zvanična lica, pisao da postoji mogućnost uvođenja novih sankcija protiv investitora i kompanija koje se bave gradnjom gasovoda.


Odbrana iz Kalinjingrada — odgovor Rusije na američki PRO i NATO baze - Sputnjik Srbija\n13:08 06.02.2018 Preuzmite kraći link\nAnalitičari objašnjavaju da je prebacivanje raketnih sistema u Kalinjingradsku oblast odgovor Rusije na američke sisteme PRO u Evropi, NATO baze u baltičkim zemljama i gomilanje trupa NATO-a na granicama sa Rusijom. —\nVest da su „Iskanderi“ dopremljeni u Kalinjingrad obelodanila je u ponedeljak predsednica Litvanije Dalija Gribauskajte, koja je to nazvala pretnjom ne samo za Litvaniju, već i za „polovinu evropskih država“.\n„Kalinjingradska oblast je ruska enklava u regionu baltičkih zemalja. Raspoređivanje ’Iskandera‘ u toj oblasti je samo mali deo šireg plana za formiranje tzv. zone ograničenja u tom mogućem vojištu. U taj kompleks ne ulaze samo ’Iskanderi‘, već i sistemi PVO, protivbrodski obalski raketni sistemi, a takođe dizel-električne podmornice, kao i sredstva za radio-elektronsko ratovanje. ’Iskander M‘ je u stanju da pogodi ciljeve u opsegu do 500 kilometara. Ali, važno je istaći da su ’Iskanderi M‘, koji će sada biti postavljeni u Kalinjingradskoj oblasti, u stvari balističke i krstareće rakete bez nuklearnog punjenja. To je naš odgovor na pokušaj destabilizacije situacije u Baltičkim zemljama. Podsetiću da se sada u svakoj Baltičkoj zemlji — Estoniji, Litvaniji i Letoniji — gradi ili su izgrađene po dve vojne baze NATO-a, koje su usmerene, pre svega, protiv Ruske Federacije“, kaže za Sputnjik politikolog Aleksandar Gusev.\nPodsetimo, krajem januara rusko Ministarstvo odbrane je saopštilo da je i Kalinjingradskoj oblasti izgrađena infrastruktura za postavljanje sistema „Iskander M“.\nNavođene rakete „Iskander“ imaju domet do 500 kilometara i mogu da nose i konvencionalne i nuklearne bojeve glave. Vojni eksperti objašnjavaju da je taj operativno-taktički raketni sistem predviđen za uništavanje objekata protivraketne odbrane, ali da njegovi ciljevi mogu da budu i železnička čvorišta, morske luke, aerodromi, a takođe i štabovi protivničke vojske.\nZa uništavanje svakog od ciljeva koristi se određena municija, a „Iskander M“ može da koristi devet vrsta raketa, predviđenih za različite ciljeve i zadatke.\n„Iskanderi“ su potrebni u Kalinjingradu jer bi, hipotetički posmatrano, u slučaju rata Rusije i SAD mogli da za samo nekoliko minuta unište elemente američkog sistema PRO u Evropi, konkretno u Poljskoj.\nRusi teže ka tome da pouzdano zaštite svoju evropsku enklavu. U Kalinjingradskoj oblasti su već postavljeni i napredni ruski sistemi PVO — S-400 „Trijumf“, a takođe i obalski raketni kompleksi „Bal“ i „Bastion“.


Grad Tuzla: Održan sastanak na temu o mogućem korištenju solarne energije za sistem grijanja - Bolja Tuzla\nGrad Tuzla: Održan sastanak na temu o mogućem korištenju solarne energije za sistem grijanja\nU Gradskoj upravi Tuzla danas je održan sastanak na temu o mogućem korištenju solarne energije za sistem grijanja. Sastanku su, pored gradonačelnika Tuzle Jasmina Imamovića, prisustvovali i predstavnici nadležnih gradskih službi, Centralog grijanja d.d. Tuzla, Internacionalne finansijske korporacije-IFC i austrijske konsultantske firme SA Consulting GmbH. Razgovaralo se o mogućnostima korištenja solarne energije za zagrijavanje vode za sistem daljinskog grijanja i generisanja tople vode za domaćinstva u Tuzli.\nGradonačelnik Imamović je istakao da, u Strategiji razvoja grada Tuzla, energetska efikasnost zauzima veoma važno mjesto, te upoznao goste sa projektima energetske efikasnosti koji su do sada realizovani u Tuzli. U cilju korištenja obnovljivih izvora energije, koji su jeftiiji, manje zagađuju okolinu, obezbjeđuju veće angažovanje domaćeg stanovnštva i obezbjeđuju veći stepen energetske sigurnosti, Grad Tuzla je pristupio izradi strategije o dugoročnom snabdijevanju toplotnom energijom. Gradonačelnik je naveo i da će u 2018. godini, za projekte širenja vrelovodne mreže, toplifikaciju, biti obezbijeđeno oko 4,5 miliona konvertibilnih maraka.\nŠefica ureda IFC-a u BiH, Lada Buševac i predstavnik firme SA Consulting GmbH, Gerhard Sabahtiel, naveli su da međunarodna finansijska korporacija–IFC prati najnovije trendove i obaveze koje je BiH potpisala sporazumom sa Energetskom zajednicom u Beču o povećanju obnovljivih izvora energije. Tim povodom IFC priprema i konferenciju, koja će se održati u Gracu, od 11. do 13 aprila, na temu solarnog daljinskog grijanja za izabrane gradove, kantone i opštine Zapadnog Balkana.


Lideri G20 o krizi u evrozoni\nPredsednik Obama provodi poslednji dan samita G20 u Meksiku, u razgovorima sa svojim kolegama iz sveta o dužničkoj krizi koja potresa eurozonu\nU meksičkom letovalištu Los Kabos, danas se završava dvodnevni samit Grupe 20, na kojem je glavna tema bila dužnička kriza eurozone.\nKako prenosi agencija Rojters, francuski predsednik Fransoa Oland izjavio je da on i nemačka kancelarka Angela Merkel znaju da Evropa mora da smisli sopstveni odgovor na krizu umesto da traži rešenje spolja. On je naveo da Medjunarodni monetarni fond nije tu da bi učvrstio evrozonu, iako je to učinio za nekoliko zemalja, kao što je Grčka.\nLideri 20 najvećih ekonomija sveta objavili su juče preliminarno saopštenje u kojem izražavaju spremnost da započnu međusobno usklađene napore za podsticanje privrednog rasta. Ta pozicija je suprotna inicijativi da se sprovode oštre mere štednje, koju predvodi Nemačka, a koja je razljutila Grčku i druge prezadužene zemlje eurozone koje su bile primorane da uvedu stroge restrikcije kao uslov za finansijsko spasavanje.\nJučerašnjeg, prvog dana samita, Obama je razgovarao u četiri oka sa nemačkom kancelarkom Angelom Merkel u okviru vršenja pritiska na evropske lidere da se odlučnije upuste u rešavanje krize koja potresa eurozonu. Američki predsednik je ranije okrivio tu krizu za uporno visok nivo nezaposlenosti u Sjedinjenim Državama, što bi moglo da potkopa njegova nastojanja da bude ponovo izabran u novembru.\nBela kuća je kasnije saopštila da je Obama bio zadovoljan svojim razgovorom sa nemačkom kancelarkom o merama koje evropski lideri preduzimaju za rešenje krize.\nSastanak Obame sa drugim evropskim liderima, posle sinoćne zvanične večere, otkazan je jer je večera potrajala duže nego što je planirano.\nAmerički predsednik će danas razgovarati u četiri oka i sa kineskim predsednikom Huom Đintaom, pre nego što bude krenuo za Vašington.\nKina je obećala da će na poseban račun Međunarodnog monetarnog fonda namenjen pomoći prezaduženim zemljama uplatiti 43 milijarde dolara, dok su Brazil, Rusija i Indija obećale po 10 milijardi dolara. Sa tim prilozima ukupna suma na tom računu popeće se na 456 milijardi dolara.\nEvropska finansijska kriza dominirala je razgovorima svetskih lidera na poslednjih nekoliko samita grupe G20 zbog strahovanja da bi ekonomski kolaps Evrope brzo mogao da se proširi na ostatak sveta.\nAli predstavnici nekih nedržavnih agencija takođe vrše pritisak na šefove najbogatijih zemalja da ne zaborave teškoće siromašnih, slabije razvijenih zemalja, u kojima živi najveći broj siromašnih ljudi.\nPosle sastanka sa meksičkim predsednikom Felipeom Kalderonom, predsednik Obama se pridružio onima koji vrše pritisak na Evropu da načini plan za rešavanje bankarskih problema i dužničke krize.\n„Velika pažnja je usmerena na Evropu. Sada je vreme, kao što smo diskutovali, da se svi udružimo i učinimo ono što je potrebno za stabilizaciju svetskog finansijskog sistema.“\nJedan od glavnih predsednikovih ekonomskih savetnika, podsekretarka u Sekretarijatu za finansije, Leil Brejnard, izjavila je da Sjedinjene Države traže da im Evropa uskoro odgovori.\n„Ne očekujemo da o tome bude reči pre samita lidera eurozone krajem juna, ali očekujemo da vidimo da se posle Los Kabosa krene u jasnom smeru.“\nBrejnard kaže da se Sjedinjene Države nadaju da će taj smer voditi ka novim projektima koji će da stimulišu evropski ekonomski rast.\nGlavni predsednikov sastanak juče, bio je sa ruskim predsednikom Vladimirom Putinom – njihov prvi susret otkako se Putin nedavno vratio na predsednički položaj. Razgovorom je dominiralo krvoproliće u Siriji, čiju vladu Rusija podržava i, kako se tvrdi, naoružava. Posle dvočasovnog razgovora, nije jasno da li je Obama uspeo da privoli svog ruskog kolegu da ubedi sirijskog predsednika Bašara al-Asada da se povuče s vlasti.\n„Saglasili smo se da nasilje treba da se prekine, da treba da se pokrene politički proces koji će da spreči građanski rat i užasno ubijanje koje vidimo proteklih nedelja.“\nPredsednik Putin je vrlo malo govorio o Siriji, rekavši jedino da su on i predsednik Obama pronašli „zajedničke poglede“ na tu i druge teme. Putin je uopšte govorio veoma malo na konferenciji za novinare i retko je okretao pogled prema Obami. Američki ambasador u Rusiji, Majkl Mekfol, rekao je da je odnos dva lidera „poslovan i srdačan“. On je odbacio spekulacije da je Putinovo bezizrazno ponašanje, nagoveštaj nevolja u američko-ruskim odnosima.\n„Prisustvovao sa mnoštvu sastanaka sa Putinom. Video sam mnogo video snimaka. Tu nije bilo nečeg posebnog. On tako izgleda. On se tako drži. Ne bih u tome tražio ništa posebno.“\nObama se zahvalio Putinu kao domaćinu sadašnjih moskovskih pregovora o iranskom nuklearnom programu. On je takođe izrazio zahvalnost za rusku pomoć u pogledu Severne distributivne mreže, preko koje se snabdevaju američke trupe u Avganistanu. Predsednik Obama je takođe ponovo zatražio od američkog Kongresa da ukine zakon iz 1974, na osnovu kojeg Rusija ne može da dobije povlašćen status u trgovini sa Sjedinjenim Državama. Predsednik je rekao da bi se time stimulisala američko-ruska trvgovinska razmena.


Mraz opet pogađa francuske vinograde - Wine Drop\nAutor: Admin 08.04.2022\nVinogradi širom Bordoa, Burgundije i doline Loare ponovo su pogođeni mrazom. Vinogradari trenutno procenjuju razmere štete, ali se očekuje da će ove godine ona biti značajno manja nego prošle godine kada je pozni mraz izazvao pravu katastrofu čiji je ukupni učinak procenjen na oko 2 milijarde evra. Razlog za ovaj uslovni optimizam leži u činjenici da su hladno proleće i dugotrajna suša odložili cvetanje čokota, pa su vinogradi u ovoj fazi razvoja daleko manje podložni štetnom uticaju mraza nego prošle godine.\nNažalost, ove optimistične prognoze, kako prenosi Drinks Business, ne važe za jedan broj vinograda na jugu Francuske, gde je već došlo do cvetanja, a dodatni problem leži i u činjenici da se u delu zemlje očekuje još ledenih noći, naročito u Soternu gde će se živa spuštati do -3 stepena Celzijusa. I u severnijim regijama ima problema: u Šabliju se noću temperatura spušta i do -4 stepena, što, navode stručnjaci, može dovesti do problema sa ovogodišnjom berbom.\nDoktor agrometeorologije Serž Zaka rekao je za Vitisphere da će procenat gubitka roda biti u direktnoj srazmeri sa merama za ublažavanje posledica mraza. Bez mera, gubitak bi bio čak 62%, a sa merama za zagrevanje čokota on se može smanjiti na oko 40%, naveo je i dodao:\n- Ove mere su manje uspešne na većim nadmorskim visinama i pri jačem vetru.\nZaka je naveo i da tradicionalna upotreba sveća među čokotima ostaje najefektnija mera koja smanjuje štetu na vrlo prihvatljivih 20 procenata.\nU dolini Loare vremenske prilike su nešto povoljnije, ali se i dalje očekuju gubici u vinogradima, isto kao i u oblasti južne Rone gde su sneg i ledeni vetar pogodili vinogradarske zone.\nNovi prolećni mraz u Francuskoj doveo je do pojačanih zahteva vinskog sektora za reformom politike osiguravajućih kuća, kako bi se uzeli u obzir sve veći rizici od štete nastale usled delovanja klimatskih promena. Ekstremne vremenske pojave sve su češće, što svake godine stvara dodatne rizike za vinare i vinogradare koji iz godine u godinu tragaju za rešenjima za zaštitu vinograda i od mraza i od velikih vrućina i suša: od uvođenja novih, otpornijih sorti do inovativnih tehnoloških rešenja za zagrevanje čokota.


Ambasador Šib: Dilalog Beograda i Prištine nije mrtav, samo se trenutno ne dešava – NovostiDana.rs\nNemački ambasador u Srbiji Tomas Šib izjavio je danas da Briselski dijalog nije mrtav, iako 1. jula neće biti ranije najavljenog sastanka u Parizu, gde je, u organizaciji Francuske i Nemačke, trebalo da se sretnu delegacije Beograda i Prištine.\n„Dijalog nije mrtav samo se ne dešava trenutno“, rekao je Šib u emisiji Pravi ugao, Radio televizije Vojvodine.\nPrema njegovim rečima, ideja i cilj nije bio da se zameni uloga Evropske unije i promeni format već da se da podrška trenutnom formatu u kojem se razgovori odvijaju.\nNa pitanje čiji je poraz ili pobeda odlaganje sastanka u Parizu, on je rekao da je cilj da se dijalog ponovo pokrene.\n„To je naš glavni cilj, ne želimo da imamo u ovom razgovoru pobednike i poražene“, rekao je Šib, koji je naveo da takse Prištine na srpsku robu treba da se ukinu što pre.\nPodsetivši da je Nemačka priznala nezavisnost Kosova, on je rekao da je cilj dijaloga normalizacija odnosa izmedju Srbije i Kosova, ali da Nemačka ne predvidja unapred šta će biti ishod dijaloga.\n„Rezultat bi trebalo da bude sveobuhvatni pravno obavezujući sporazum koji doprinosi stabilnosti regiona“, rekao je Šib.\nNa pitanje o razgraničenju ili zameni teritorija, on je rekao da je nemačka kancelarka Angela Merkel bila jasna, da Nemačka ima odredjene rezerve prema tome i da ne misli da je to dobra ideja.\nGovoreći o Medjuvladinoj konferenciji, koja bi sutra, četvrtak, trebalo da se održi u Briselu, on je rekao da otvaranje samo jednog poglavlja u pregovorima sa Srbijom ne bi bio „negativan razvoj“, kao i da je mnogo važnije da se poglavlja zatvore nego otvore.\nPrema njegovim rečima, otvaranje poglavlja zavisi od zasluga u reformama i počiva na izveštaju o napretku Srbije koji je sačinila Evropska komisija.\n„Postoji jasna evropska perspektiva za zemlje Zapadnog Balkana“, rekao je Šib.\nOn je rekao i da ne vidi suprotnosti izmedju neophodnosti unutrašnjih reformi u Evropskoj uniji i nastavka usprešnog procesa proširenja.\nZa medijsku situaciju u Srbiji rekao je da nije „idealna“ i da je od pukog usvajanja dokumenata i zakona važnija njihova primena.\nOn je konstatovao da je Briselu dostavljen nacrt Medijske strategije, ali da nije usvojena ni primenjena.


16/06/2021 | 14:29 | Autor: SRNA\nPredsjednik Srbije Aleksandar Vučić najavio je da će 22. juna biti održana sjednica Skupštine na kojoj će detaljno i temeljno govoriti o svakom pitanju od ključnog značaja za Kosovo i Metohiju, o planovima i idejama Srbije, ali i situaciji sa kojom se država suočava u međunarodnoj zajednici.\nU obraćanju javnosti Vučić je istakao da je sada jasno da je prištinska strana na jučerašnji nastavak dijaloga u Briselu došla sa željom da Srbija napusti razgovore i da dijaloga ne bude.\nOn je dodao da je prištinska delegacija na sastanku u Briselu tražila da sporazum CEFTA postane "SEFTA", kako bi mogli u tom novom dogovoru o slobodnoj trgovini da budu predstavljeni kao država.\nPredsjednik Srbije upozorio je da u Prištini danas vladaju nedovoljno odgovorni ljudi koji "mogu da urade svakojaka čuda" koja ne bi bila u interesu ni Albanaca ni Srba, i uputio molbu međunarodnoj zajednici da vode računa da se ne dogode incidenti koji bi mogli da ugroze mir i stabilnost u regionu.\n- Važno je da pokazujemo našu odlučnost da se dijalog nastavi. Srbija uvek pokušava sve da rješava razgovorom, ali za to su potrebni ljudi koji su racionalni i koji znaju svoje mogućnosti i svoje granice - rekao je Vučić.\nOn je najavio da će u narednih sedam dana imati nekoliko sastanaka sa predstavnicima srpskog naroda na Kosovu i Metohiji o svim važnim pitanjima, kao i da će u ponedjeljak, 21. juna, razgovarati sa onim političkim strankama u Srbiji koji ne traže podatke od stranaca, već od svoje vlade.\nVučić je poručio da želi da vjeruje da će se na slijedećoj rundi pregovora predstavnici Prištine pojaviti i imati konstruktivniji odnos.\nPredsjednik Srbije istakao je da je Srbija u stabilnoj ekonomskoj situaciji i da je zato za nju važno da se očuva mir i stabilnost.\nVučić je uputio molbu građanima da se vakcinišu protiv virusa korona ističući da će se, prema procjenama, korona vratiti u teškom obliku na jesen.\nOn je ukazao da je sramota da neke zemlje imaju veći broj vakcinisanih od Srbije, a muče se sa nabavkom vakcina.\nVučić je najavio da će građani Srbije 27. juna moći da vide najznačajniju prezentaciju moći Vojske Srbije na združenoj vježbi "Munjeviti udar 2021", a da će na Vidovdan, 28. juna, u Kragujevcu biti izloženo oružje i oruđe kojim Srbija raspolaže, posebno ističući sistem "pancir" kupljen od Rusije.


Beba i porodica Piše:Božica Luković03. nov. 202111:40\nRezultati novog istraživanja kompanije otkrivaju da čak 61% roditelja ima poteškoće sa tim da budu uzori svojoj deci i povremeno ne poštuju pravila koja postavljaju za svoju decu. Istovremeno, više od polovine roditelja (54%) pokušava da uspostavi zdrave digitalne navike i pravila za sve članove porodice.\nOd malih nogu, deca imaju tendenciju da imitiraju ponašanje i navike odraslih u svim oblastima života, uključujući i stavove prema digitalnim uređajima. Pored toga, mnoga deca dobijaju svoj prvi uređaj u ranom uzrastu – prema istom istraživanju kompanije Kaspersky, 68% dece dobija uređaje pre devete godine.\nImajući to na umu, roditelji treba da budu uzori u korišćenju tehnologije ako žele da postave temelje za zdrave digitalne navike od detinjstva.


Beograd: Košarkaši Partizana i Zvezde pošumljavali Beograd – NOVINE\nKošarkaši Partizana i Crvene zvezde zajedno sa Sekretarijatom za zaštitu životne sredine učestvovali su u akciji očuvanje životne sredine. Zajedničkom akcijom zasađen je drvored jasena, u 61. bloku na Novom Beogradu.\nSadnice su zasadili crno-beli Dragan Milosavljević, Žofre Lovernj, Nikola Milutinov, crveno-beli Branko Lazić, Bojan Subotić, Aleksandar Cvetković i Goran Trivan, gradski sekretar za zaštitu životne sredine.\nCilj akcije je apel i motivacija svih građana da se odgovornije ponašaju prema prirodi i doprinesu podizanju svesti javnosti o važnosti očuvanja životne sredine.\n„U ime tima mogu da kažem da smo veoma srećni što smo udružili snage i zajedno pomogli Beogradu da bude zdraviji i lepši! Ako smo ovom akcijom podstakli bar jednu osobu, a nadamo se i mnogo više njih, da malo više razmišljaju o zaštiti životne sredine i da se malo odgovornije ponašaju prema njoj, smatraćemo da je akcija uspela“, istakao je bek Partizana Dragan Milosavljević.\nKošarkaš Crvene zvezde Branko Lazić, smatra da je borba rezervisana samo za košarkaški teren.\n„Sa zadovoljstvom smo se odazvali pozivu Sekretarijata za zaštitu životne sredine da pošumljavamo zajedno sa njima i Partizanom! Šta se dešava na terenu, ostaje na terenu. Van toga se družimo i pokušavamo da pomognemo u humanitarnim akcijama“, rekao je Lazić.\n“Veoma mi je drago što su se naši najbolji košarkaši uključili u akciju koja je od neprocenjivog značaja za očuvanje životne sredine. Njihovo angažovanje će sigurno pomoći da se ekološka svest svakog pojedinca u Beogradu, ali i šire podigne na viši nivo. Svi moramo biti svesni svog dela odgovornosti i svi moramo raditi na tome da sačuvamo našu planetu i za nas, ali i za generacije koje dolaze”, rekao je Goran Trivan, gradski sekretar za zaštitu životne sredine i poželeo momcima sreću u nastavku sezone.\nAkcija sađenja drvoreda u kojoj je posađeno 36 stabala kuglastog jasena deo je projekta “Pošumi Beograd“ koji se realizuje u okviru Strategije pošumljavanja Beograda usvojene 2011. godine. Cilj Strategije je da se do 2031. godine godišnje pošumi 5.000 hektara beogradske teritorije i time poveća stepen pošumljenosti grada za oko 25 odsto. Veći stepen pošumljenosti doprineće poboljšanju kvaliteta vazduha, smanjenju efekata staklene bašte, bolju zaštitu zemljišta i voda i smanjenju buke u glavnom gradu.


PharmaSwiss – dobitnik Regionalne nagrade Biznis partner 2017 – Slika Vest\nPharmaSwiss - dobitnik Regionalne nagrade Biznis partner 2017\nNagradu Regionalni Biznis partner 2017. za najbolju kompaniju u oblasti proizvodnje i distribucije farmaceutskih proizvoda u regionu, dobila je kompanija PharmaSwiss.\nNagrada je uručena direktoru kompanije PharmaSwiss dr Dejanu Antoniću koji je rekao da je to veliko priznanje s obzirom da su poslovnu izuzetnost kompanije ocenjivali partneri, potrošači i klijenti 13 zemalja regiona.\nKompanija PharmaSwiss je ostvarila odlične poslovne rezultate, kontinuiranim investicijama i inovacijama razvila kvalitetne proizvode i visoko se pozicionirala na tržištu regiona i EU. Sa rastom prodaje od 5,4 miliona dolara bila je najbrže rastuća farmaceutska kompanija u prošloj godini u Srbiji.\n“Tržište lekova u Srbiji je prošle godine poraslo za sedam procenata, a PharmaSwiss za 12 procenata. Kompanija ima realan skok proizvodnje od 40% zahvaljujući proizvodnji rastvora za kontaktna sočiva koja je iz Milana prebačena u Beograd, kao i proizvodnji leka Diklofenak Duo za 17 zemalja Centralne i Istočne Evrope”, istakao je dr Antonić na svečanosti u Crowne Plazi.\nOn je naglasio da PharmaSwiss u ovoj godini nastavlja sa uvođenjem inovativnih lekova na tržište regiona i planira povećanje proizvodnje za 20%, što će, nada se, otvoriti prostor za nova radna mesta.\n“Posebno smo ponosni na saradnju sa Farmaceutskim fakultetom u Beogradu kroz internship program koji predvidja šestomesečnu plaćenu praksu za najbolje studente. Jedina smo farmaceutska kompanija u Srbiji koja ima ovakav projekat i smatramo to našom društvenom odgovornošću”, rekao je direktor PharmaSwissa dr Dejan Antonić.\nRegionalna nagrada Business Partner dodjeljuje se već 23. godine sa ciljem da se afirmišu najbolje kompanije i institucije, koje u svom poslovanju neguju dobre poslovne običaje i vode računa o društvenoj zajednici.\ndirektor kompanije PharmaSwiss dr Dejan AntonićFarmaceutski fakultet u BeograduNagrada PharmaSwissPharmaSwissPharmaSwiss - Regionalni biznis partner 2017Regionalni Biznis partner 2017\nPoplava Uljma kod Vršca\nPKS Udruženje vinara Šumadije


"Novi softver u katastru, sadašnji star 21"- izjavio Borko Drašković, direktor RGZ -\nDirektor Republičkog geodetskog zavoda Borko Drašković izjavio je da je reforma u zavodu u završnoj fazi i da će već krajem oktobra u Beogradu zaživeti novi informacioni sistem.\nPrema njegovim rečima, u Zavodu su prošli kroz reformu kadrova, tehnologije, tehnoloških procesa i projekat izrade novog katastarskog sistema, koji se sastoji iz tri faze, dve su završene, a pri kraju je i treća – impelemntacija novog softverskog sistema.\n„U toku je implementacija novog softverskog rešenja koje će početi krajem oktobra u Beogradu, a to znači da napuštamo stari, formiran 2000. godine“, rekao je Drašković i naglasio da se trenutno radi na informacionom sistemu starom 21 godinu.\nKako kaže, sve reforme urađene do sada i za koje je Zavod nagrađivan od međunarodnih krugova rade se za trenutak uvođenja novog informacionog sistema.\n„Bilo je potrebno obučiti kadrove i nabaviti opremu koja će podržati nove složene informacione sisteme. To ne može da se implementira preko noći, ne može da se uveze, to je proces na kom se dugo radi, na kraju smo tog puta i građani će imati potpuo relaksiran odnos prema nepokretnosti“, rekao je Drašković.\n„U Srbiji predmete završavamo za nepuna četiri dana, ako je zahtev stigao preko javnog beležnika, ako predmet nema problem biće rešen za najviše četiri dana“, rekao je on.\nDodao je da se najviše čeka u gradovima gde je bio najveći građevinski bum, a upitan da li su i dalje najveći problem mito i korupcija, kaže da nisu, te da „mito i korupcija spadaju u domen predrasuda, a koprupcija u katastru je u tragovima“.\n„Kod nas je u potpunosti digitalni porces i za sve mora da ostane pisani trag. Svi koji kažu da mogu da vam urade nešto mimo zakona, dovode Vas u zabludi i ostavljaju prostor za korupciju“, rekao je Drašković.\n„Za svaki predmet urađen preko reda urađena je službena zabeleška, trudimo se da po Zakonu iz 2018. završavamo u roku od četiri dana. Probelm nastaje kada pričamo o predmetima starim 50 li 60 godina, ili nisu podobni za upis, sigurni su da su kupili svoju nekretninu… takva odluka suda nije dovoljna jer može da nema elemente za upis“, rekao je Drašković i naglasio da je jedini način da se građani obrate sudu i obezbede rešenje koje će onda u zavodu potpisati za četiri dana.\nfoto: privatna arhiva/prinskrinRTS


Šepić: Potreban jasniji zajednički odgovor EU na migrantsku krizu | RTV SLON\nPočetna Vijesti Vijesti Šepić: Potreban jasniji zajednički odgovor EU na migrantsku krizu\nObjavio: admin - 21/04/2016 19:21\nAprilsko zasijedanje Parlamentarne skupštine Vijeća Evrope obilježeno je raspravom o izbjegličkoj i migrantskoj krizi, snažnijem odgovoru Evrope na priliv izbjeglica iz Sirije, ljudskim pravima izbjeglica i migranata na zapadnom Balkanu, kao i o novom izazovu prisilne migracije.\nPredsjedavajući Delegacije PSBiH u PSSE Senad Šepić pozvao je, u sklopu rasprave o ovim temama, na podršku Evropske unije (EU) zemljama zapadnog Balkana, te ukazao na moguću prijetnju prema kojoj bi zemlje tog regiona od zemalja tranzita mogle postati zemlje krajnje destinacije za izbjeglice.\nZato je, naglasio je predsjedavajući bh. delegacije, potreban jasniji zajednički odgovor EU na migrantsku krizu.\nPoslanicima su se tokom zasjedanja obratili i predsjednik Evropske komisije Jean–Claud Juncker, predsjednik Austrije Heinz Fisher, predsjednik Vlade Turske Ahmed Davutoglu, predsjednik Vlade Gruzije Giorgi Kvirikashvili i ministar vanjskih poslova Španije Jose Manuel Garcia Margallo.\nObraćajući se gostima u dijelu predviđenom za pitanja, predsjedavajući Delegacije PSBiH Senad Šepić pozvao je Evropsku komisiju da hitno dostavi upitnik za BiH. Šepić je takođe pozvao na proširenje saradnje i ekonomskih odnosa s Turskom, na nastavak podrške Austrije BiH na putu ka EU i na dalje jačanje ekonomskih odnosa s tom prijateljskom zemljom.\nTokom boravka u Strazburu Šepić se sastao i s novoizabranim šefom delegacije Hrvatske Jasenom Mesićem, kojeg je posebno informisao o stavu BiH o pitanju izgradnje odlagališta za nuklearni otpad u Trgovskoj Gori, na granici s BiH.\nInače, Delegaciju PSBiH na zasjedanju PS Vijeća Evrope, uz predsjedavajućeg Šepića, čine njegova zamjenica Borjana Krišto, te članovi Delegacije Milica Marković i Saša Magazinović, saopćeno je iz Sektor za odnose s javnošću PSBiH.\nPogledajte snimak emisije Sport plus TV Slon - Sloboda u finalu Kupa BiH /VIDEO/


U pripremi i organizaciji mnogih manifestacija širom Srbije, značajan pečat daju lovci, lovačke organizacije i njihovi prijatelji, nastojeći da svojim radom doprinesu što uspešnijoj njihovoj organizaciji.\nOvih dana u poseti dragačevskom kraju susrećemo mnoge naše prijatelje – lovce, koji znalački pomažu ili su pak u organizaciji Sabora trubača u Guči, jedne od najposećenijih muzičkih i kulturno – turističkih manifestacija u ovom kraju Evrope.\n- Ovde se radi zdušno, zajednički i odgovorno, i svi naši ljudski potencijali uključeni su u ovu manifestaciju koja je širom sveta pronela ime Guče, kaže Milenko Rudinac, jedan od doajena lovstva u dragačevskom kraju i potpredsednik SO Lučani. Sa nama nisu samo meštani i lovci Guče i Lučana, već i mnogi prijatelji iz Ivanjice, Arilja, Požege, Kragujevca, Kraljeva, i mnogih mesta ovog dela Srbije.\nLovačka sloga i solidarnost uvek je dolazila do punog izražaja, a posebno danas u ovim vremenima. To se vidi i u drugim mestima i manifestacijama: Vrela Homolja u Žagubici, Alaske večeri u Velikom Gradištu, Dani belmuža u Svrljigu, Oplenačka berba u Topoli, Festival harmonike u Soko Banji, Karađorđevi dani u Rači, Prođoh Levač, prođoh Šumadiju u Kaleniću, kao i u mnogim drugim manifestacijama, saborima i susretima.


Instagram razmatra da li će uskoro sakrivati broj lajkova | Aktuelno\nNaslovna DIGITAL Instagram razmatra da li će uskoro sakrivati broj lajkova\nInstagram razmatra da li će uskoro sakrivati broj lajkova\nUvođenje ove funkcije predstavljalo bi veliki potencijal za promjenu funkcionisanja Instagrama\nInstagram razmatra opciju sakrivanja broja lajkova na fotografijama, tako da publika ne može da vidi koliko je ljudi lajkovalo pojedinačni post. Ovo je otkrila Jane Wong, koja je rekla da Instagram želi da se pratioci fokusiraju na ono što dijelite, a ne na to koliko se dopada nekome vaš post. Samo osoba koja je postavila fotografiju biće u mogućnosti da vidi broj lajkova koje je primila.\nIz Instagrama je saopšteno da još nije testirana ta funkcija. U izjavi za The Verge, glasnogovornik kompanije je rekao: “Mi ovo trenutno ne testiramo, ali istraživanje načina kako smanjiti pritisak kojem smo izloženi na Instagramu jeste nešto o čemu uvijek razmišljamo.”\nDetalji o testiranju dolaze samo nekoliko dana nakon što je Independent nagovijestio da je Britanska kancelarija državnog komesara za informisanje preporučila da društvene platforme, kao što su Instagram i Snapchat, nude opciju za gašenje funkcija kao što su lajkovi i streaks koji ohrabruju korisnike da nastave sa objavljivanjem. Agencija želi da zabrani ove funkcije kako bi zaštitila sigurnost i privatnost najmlađih korisnika platformi.\nOvo bi bila ogromna promjena u funkcionisanju platforme. Lajkovi, iako ponekad potpuno demorališu, zapravo ohrabruju ljude da objave post i daju im podsticaj da objavljuju sadržaje sa određenim uticajima, u namjeri da izazovu određeni efekat. To takođe može da podstakne objavljivanje manje autentičnog sadržaja, sadržaja koji bi mogli da privuku, ali u suštini ne predstavljaju najzanimljivije, a često i nijesu naročito misaoni.


Si i Makron saglasni da je „Pojas i put" prilika za prosperitet Evroazije china radio international\nSi i Makron saglasni da je „Pojas i put" prilika za prosperitet Evroazije\n2018-01-10 13:57:23 cri\nKineski predsednik Si Đinping i njegov francuski kolega Emanuel Makron postigli su juče u Pekingu saglasnost o daljem jačanju sveobuhvatnog strateškog partnerstva dve zemlje i podsticanju evroazijskog prosperiteta i saradnje.\nDvojica predsednika istakli su da inicijativa „Pojas i put" pruža priliku za jačanje praktične saradnje i bilateralnih veza, kao i za dalji razvoj odnosa Kine i EU.\n„Bilateralni odnosi su na novom početku. Kina je spremna da promoviše razmenu i da poboljša međusobno poverenje i saradnju sa Francuskom u cilju davanja novog impulsa razvoju sveobuhvatnog strateškog partnerstva između Kine i Francuske", rekao je kineski predsednik.\nSi je naglasio da dve zemlje treba da poklone punu pažnju vodećoj političkoj ulozi predsedničke diplomatije i da promovišu komunikaciju između vlada, zakonodavnih organa, političkih partija i armija dve države.\n„Obe strane treba da se prilagode ključnim interesima druge strane i da na odgovarajući način tretiraju razlike kako bi osigurale da se bilateralne veze razvijaju stabilno u pravom smeru. Dve zemlje treba da iskoriste nove prilike koje pruža inicijativa „Pojas i put" i da u tom okviru praktično sarađuju promovišući prosperitet Evroazije", ocenio je Si.\nPolja saradnje između dve zemlje, pored ekonomije, su globalna pitanja, kao što su klimatske promene, borba protiv terorizma ili bezbednost interneta,.\nFrancuski predsednik istakao je važnost saradnje u okviru inicijative „Pojas i put", izrazivši nadu da njegova poseta Kini može da podstakne razmenu i dijalog u različitim poljima, kao naprimer u svemirskoj industriji, nuklearnoj energiji, obrazovanju i kulturi.\n„EU se suočava sa novim razvojem i Francuska je spremna da promoviše saradnju EU i Kine", rekao je Makron.\nDvojica predsednika prisustvovali su potpisivanju dokumenata o bilateralnoj saradnji u oblasti nuklearne energije, zaštite životne sredine i finansija.\nMakron je prvi šef druge države koji je posetio Kinu u 2018. godini, kao i prvi evropski lider koji je posetio Kinu posle 19. Nacionalnog kongresa Komunističke partije Kine.


Profesorka Ljiljana Manić prisustvovala Međunarodnoj konferenciji "Žene lideri i održivi razvoj - istinski ravnopravne" - Visoka škola socijalnog rada Usko smo specijalizovani u oblasti socijalnog rada, okupacione terapije i logopedije i JEDINI u regionu!\nProfesorka Ljiljana Manić prisustvovala Međunarodnoj konferenciji “Žene lideri i održivi razvoj – istinski ravnopravne”\nRodna ravnopravnost nije samo osnovno ljudsko pravo, već i neophodnost za stvaranje mirnog, prosperitetnog i održivog sveta istakli su učesnici međunarodne konferencije “Žene lideri i održivi razvoj – istinski ravnopravne” koju je 2. oktobra u Beogradu, organizovalo Ministarstvo za rad, zapošljavanje, boračka i socijalna pitanja.\nKonferencija je posvećena izazovima u ostvarivanju rodne ravnopravnosti, participaciji žena na mestima odlučivanja, ekonomskom osnaživanju žena, prevenciji i sprečavanju nasilja nad ženama, suzbijanje pojave trgovine ženama i borbi protiv rodnih stereotipa u medijima.\nIako deklarativno jednake, zaposlene žene u Srbiji imaju 11 odsto niža primanja od muškaraca istih kvalifikacija, a samo 5 odsto žena na selu su i vlasnice zemlje koju obrađuju istaknuto je na Konferenciji kojoj je prisustvovala i naša profesorka Ljiljana Manić.\nStudentkinja Visoke škole socijalnog rada napravila “Vodič – Asistivna tehnologija za osobe sa cerebralnom paralizom”


Nešto se sprema: Šta se krije iza novog američkog manevra na Kosovu - Sputnjik Srbija\n12:23 22 April 2021\n19:17 06.08.2018 Preuzmite kraći link\nPredsednik Odbora za Kosovo i Metohiju u Skupštini Srbije Milovan Drecun ocenio je da postoji spremnost Vašingtona da promeni mišljenje o nezavisnosti takozvanog Kosova i da Srbija ima jedinstvenu šansu za postizanje kompromisnog dogovora Beograda i Prištine.\nZašto se od srpskih zvaničnika sve češće mogu čuti signali da je Amerika spremna da „spusti loptu“?\nDima ima, ali ne treba žuriti sa brzim kompromisom\nIstovremeno američki ambasador Kajl Skot je rekao da Sjedinjene Države smatraju da bez normalizacije odnosa i dugoročnog sporazuma između Beograda i Prištine nema stabilnosti i napretka Zapadnog Balkana.\n„Rešavanje problema Kosova traži hrabre lidere i spremnost na kreativna rešenja“, rekao je ambasador Skot.\nŠta bi to kreativno rešenje Amerike podrazumevalo, da li je spremna za istinsku promenu politike ili je u stvari to pokušaj da Srbiju „kreativno“ primora da prizna Kosovo?\nIskusni diplomata Vladislav Jovanović konstatuje za Sputnjik da je činjenica da u poslednje vreme ima nekih znakova novijeg razmišljanja na američkoj strani i da su ti znakovi na neki način Srbiji preneseni.\nMeđutim, naglašava Jovanović, još je rano za zaključak da na američkoj strani postoji neka vrsta preispitivanja dosadašnjeg prilaza rešavanju Kosova i uopšte Balkana. Jer, po njemu, još nisu jasni odnosi između nove administracije i stare politike utvrđene u Stejt departmentu i okolnim pomoćnim institutima koji hrane Stejt department elementima politike u vezi sa Kosovom i Balkanom.\n„Činjenica da na američkoj strani postoji potreba da Srbiju na neki način zaposli pozitivnim razmišljanjima o američkoj politici i o mogućnosti nalaženja neke srednje tačke na putu rešavanja Kosova i Metohije, nova je i zaslužuje pažnju. No, ne treba žuriti sa zaključcima jer to može da bude i neka vrsta labavljenja srpske pažnje i koncentracije radi lakšeg proturanja onog što su zamislili još ranije, a to je takozvani sveobuhvatni sporazum o normalizaciji odnosa sa Kosovom koji su već stavili na papir. Samo, neće još da ga objave ovi u EU, a možda ni Amerika“, rezonuje Jovanović za Sputnjik.\nVreme je investicija, a ne opasnost\nPrema tome, sugeriše iskusni diplomata, Srbija bi trebalo da ima pozitivan odnos prema tome što se zbiva na američkoj strani u poslednje vreme, ali da ipak bude oprezna i da ne žuri sa iskazivanjem oduševljenja ili spremnosti za neki brzi kompromis.\n„Ovo treba Srbiji da sugeriše da vreme ipak ne radi protiv nje kao što se to činilo i čini mnogima na srpskoj strani. Kao i da je vreme sad jedna dinamična kategorija koja Srbiji sve više otvara mogućnost i podseća je da ne treba da žuri sa ustupcima već da sačeka sazrevanje tih novih mogućnosti. I vreme postaje investicija“, sugeriše Jovanović.\nDosad je vreme bila pretnja za Srbiju u smislu požurivanja da što pre dođe do sporazuma inače će, ukoliko zakasni, imati sve lošije ponude rešenja, podseća taj diplomata. On ukazuje i da sad s obzirom na potrebu nove američke administracije da se pragmatično sporazumeva sa drugim partnerima, pre svega sa onima koji dodiruju njihove interese na Balkanu, a to su Rusija, Kina, pa i Turska, treba prihvatiti to da vreme donosi nove mogućnosti, a ne samo nove opasnosti.\nJovanović navodi da zbog toga Srbija treba da podržava i pozdravlja nagoveštaje promena na američkoj strani, ali da ne žuri sa prihvatanjem da je to nešto što je dovoljno da se Srbija prikloni tom kompromisu onako kako ga oni zamišljaju, već da sačeka da vreme donese bolje okolnosti i bolje mogućnosti. Što znači da bi taj mogući kompromis mogao da dođe i kroz nekoliko godina, a ne sad.\nI pravo i politika na strani Beograda\n„I u tom smislu bi bilo dobro da Srbija podseti Ameriku i druge da je za nju Kosovo i teritorijalno, a ne samo bezbednosno i humanitarno pitanje i da više nego dosad podseti Vašington i njihove zapadne partnere na Rezoluciju SB UN 1244 koja upravo naglašava suverenitet Srbije nad Kosovom i Metohijom. Srbija treba da podseća i na prijem Savezne Republike Jugoslavije u Ujedinjene nacije godinu i po dana posle okončanja agresije u kojoj su UN prihvatile da su granice Srbije one koje je odobrila Badinterova arbitražna komisija, a to su republičke granice koje su postojale u trenutku rasturanja Jugoslavije“, konkretan je Jovanović.\nSrbija ima i pravni i politički osnov za tvrdnju da je Kosovo za Srbiju pre svega teritorijalno pitanje i da insistira na tome da kompromis koji će biti tražen mora poći i od toga, napominje on, a ne samo od garancije mira i bezbednosti za srpsku populaciju na Kosovu i Metohiji.\n„Očigledno je da dinamika zamenjuje statiku koja je postojala u dosadašnjoj američkoj globalnoj politici prema protivnicima u vezi sa Balkanom i uopšte Evropom. Nova američka administracija očigledno da želi pragmatično, susretima, dijalogom, sporazumima, međusobnim dozvoljenim ustupcima da smanji tu oštrinu odnosa koju ima sa drugim zemljama, pre svega sa Rusijom i Kinom i nekim drugima, i očigledno je da sve međusobne nesuglasice i neraščišćene situacije koje imaju na raznim mestima, uključujući i na Balkanu, žele da prevaziđu nekom vrstom džentlmenskog sporazuma ili sa razumevanjem za međusobne interese i poglede“, tumači Jovanović.\nU tom smislu bi, kako smatra on, i pitanje Kosova dobilo drugi okvir i ne bi se rešavalo kao isključivo pitanje Zapada sa Srbijom nego kao regionalno pitanje na koje utiču ili mogu da utiču i interesi drugih zainteresovanih strana, a ne samo Srbije.\nI to je već, precizira Jovanović, širenje okvira, što je za Srbiju povoljnije.\n„Zato mislim da je bolje da Srbija ne žuri sa stavljanjem tačke na ove razgovore, već da to pitanje prenese na iduću godinu i možda i godinu iza, ne izazivajući nikoga, već insistirajući na principijelnom rešenju koje bi značilo dobit za obe strane, takozvano vin-vin rešenje“, predlaže Jovanović.\nTo rešenje u dosadašnjim razgovorima nije postojalo ni u naznakama, a kamoli u idejama ili ponudama, a prema Jovanovićevom mišljenju, moralo bi biti ako se želi pristanak Srbije na konačno mirno i principijelno rešenje i istorijsko pomirenje između dva naroda.\nrezolucija 1244, Skot, kompromis, Balkan, Amerika, UN, Srbija\n12:21 Crno more: Vojne vežbe o kojima priča ceo svet - u deset minuta /video/


RTCG - Radio Televizija Crne Gore - Nacionalni javni servis :: Društvo :: Donirali kapnograf Opštoj bolnici u Bijelom Polju\nHIPOTEKARNA BANKA 18. 03. 2019. 16:24 >> 15:48 0\nDonirali kapnograf Opštoj bolnici u Bijelom Polju\nOpšta bolnica u Bijelom Polju dobila je danas vrijednu donaciju - kapnograf, aparat za potrebe Službe za anesteziju koji je Hipotekarna banka donirala bjelopoljskoj bolnici.\nU prisustvu direktorice Opšte bolnice Biserke Bulatović, predstavnika službe za anesteziju i Operacionog bloka i direktora filijale Hipotekarne banke u Bijelom Polju Mirsada Spahića izvršena je primopredaja kapnografa, aparata za potrebe Službe za anesteziju koji je Hipotekarna banka donirala bjelopoljskoj bolnici.\nDirektorica Opšte bolnice Biserka Bulatović izrazila je zadovoljstvo što se kroz činove društvene odgovornosti pomažu zdravstvene ustanove i podiže nivo kvaliteta zdravstvene usluge i zaštite.\n“Nadam se da će u narednom periodu i drugi privredni subjekti slijediti ovakve primjere društvene odgovornosti, i zajednički kroz zdrava parnerstva unaprijediti kvalitett zdravstvene zaštite i usluge.\nPrilikom uručenja donacije Direktor filijale Hipotekarne banke u Bijelom Polju, Mirsad Spahić je istakao da je Hipotekarna banka društveno odgovorna kompanija koja kontinuirano pomaže lokalne zajednice kroz različite vidove donacije.\n"Ovog puta je donacija namijenjena lokalnoj zdravstvenoj ustanovi te se nadamo da će se primjenom ovog aparata građanima Bijelog Polja omogućiti veći stepen zdravstvene usluge”, istakao je on.


Alitalia ukida Bukurešt - Aviatica\nAlitalia ukida Bukurešt\nAlitalia je potvrdila da ukida sve letove između Rima i Bukurešta posle 24 godine letenja na ovoj liniji.\nDatum / Date: 27.12.2016.\nDva dnevna leta između Rima (Fiumicino, FCO) i Bukurešta (Otopeni, OTP) italijanskog avio-prevoznika Alitalia će biti ukinuti od 1. februara, saznaje rumunski portal Aeronews.ro\nGlasine da će Alitalia ukinuti Bukurešt su se pokazale istinitim, tvrdi portal. Dva dnevna leta između Rima i Bukurešta biće ukinuta iz komercijalnih razloga.\nLinija koja postoji preko 24 godine bi se mogla ponovo uspostaviti u budućnosti, kao što je to bio slučaj sa linijom prema Sofiji, koja je prvo bila ukinuta, a posle nekog vremena ponovo vraćena.\nAlitalia je od decembra ukinula letove iz Rima ka Skoplju i Istanbulu, a sa najavom velikog restruktuiranja kompanije zbog loših finansijskih rezultata, mogu se očekivati dalji rezovi.\nDve najveće italijanske banke UniCredit i Intesa Saopaolo su se složile da kreditiraju Alitaliju u naredna dva meseca dok se ne postigne ključni dogovor o daljoj budućnosti kompanije. Alitalia se kao veliki gubitaš ponovo našla u problemu. U narednom periodu ovu kompaniju očekuje velika transformacija koja će uključivati ukidanje brojnih linija i otkaz za veliki broj zaposlenih.\nEtihad Airways je 2014. investirao 560 miliona evra u Alitaliju što je tada bio deo šireg plana spašavanju kompanije koji ima vrednost od 1,76 milijardi evra sa ciljem da kompanija postane profitabilna do 2017. da Rim postane interkontinentalno čvorište i da se uvedu nove profitabilne linije u interkontinentalnom saobraćaju.\nPosle dve godine Alitalia i dalje gubi pola miliona evra svakog dana i po svemu sudeći ne može postati profitabilna ni u naredne tri godine prenosi Reuters izjavu neimenovanog izvora iz same kompanije.


Nemačka: Prebrzo popuštanje mera ne ide u prilog zdravlju građana - Naši u svetu\nObjavljeno 20/05/20 u 16:00\nPOSLE negodovanja građana zbog prebrzog i preobimnog popuštanja restriktivnih mera i stručnih upozorenja da nema mesta žurbi, niti stavu da je virus korona stvar prošlosti, u Berlin je stigla i kritika Svetske lekarske asocijacije.\nStatistika obolelih i umrlih od kovida 19 u Nemačkoj ne ide u prilog skidanju rampi sa restrikcija, napominju eksperti. I sama kancelarka Angela Merkel upozoravala je da popuštanje obruča ne sme ići naglo, da se distanciranje mora održati, ali su ekonomski zakoni i potreba za uspostavljanjem normalnog tržišta, izgleda, diktirali tempo popuštanja mera, prenosi portal “Novosti”.\nBavarski list “Zidojče cajtung” upozorava, međutim, da su zaposleni u bolnicama i staračkim domovima u Nemačkoj “natprosečno pogođeni virusom korona”. List navodi da se, od sredine aprila, u proseku, svakog dana više od 230 lekara, negovatelja i drugog medicinskog osoblja zaražavalo virusom korona. U ovom trenutku, više od 20.000 zaposlenih u nemačkom zdravstvu inficirano je virusom korona, govore podaci Instituta za zarazne bolesti Robert Koh, što je 11 odsto ukupnog broja obolelih.\nNajmanje 894 osoba iz zdravstvenog sektora moralo je biti hospitalizovano, a 60 je preminulo usled virusa korona.\n“Iz Srbije ćete od 1. juna moći da putujete, a da li ćete u neku zemlji i ući to još ne znamo”


Šok za poslodavce: Povećanje minimalca sa 511 na 924 evra - Leutar.net\nŠok za poslodavce: Povećanje minimalca sa 511 na 924 evra\n10. oktobra 2019. LEUTAR Vijesti, Društvo 0\n„Ova konzervativno-nacionalistička stranka došla je na vlast prije četiri godine uz obećanje da će dramatično povećati javne izdatke za socijalnu pomoć. Ovog puta, nudi postepeno povećanje minimalne mjesečne plate sa 2.250 zlota danas (511 evra) na 4.000 zlota (924 evra) do kraja 2023, što je skok od 78 odsto“, navodi list.\nPremijer Mateuš Moravjecki izjavio je za poljsku državnu novinsku agenciju PAP da vlada povećanjem „minimalca“ od 78 odsto želi da „zatvori poglavlje tokom kojeg je Poljska bila zemlja niskih plata i jeftine radne snage“.\n„Autori poljskog modela rasta tokom perioda tranzicije bili su čak ponosni što su plodovi ekonomskog rasta većinom završili u inostranstvu ili kod domaće ekonomske elite, a ne u novčanicima većine stanovnika. Želimo da izgradimo zemlju prosperiteta i da srednjoročno ili dugoročno učinimo Poljsku najboljim mjestom za život u Evropi“, rekao je Moravjecki.\n„Sigurno će doći do rasta inflacije, izvjesnih otpuštanja… kao i bankrota nekih malih kompanija, jer one neće biti u stanju da isplaćuju veće plate“, rekla je ona.\nPjotr Bujak, glavni ekonomist banke PKO, smatra da bi povećanje „minimalca“, mada će povećati pritisak na profitabilnost radno intenzivnih delatnosti, u krajnjoj instanci moglo da pomogne Poljskoj da pređe na ekonomski model veće dodate vrijednosti.\n„Ključ je da se ta tranzicija ne dogodi prenaglo“, ocjenjuje Bujak.\n„To ne rješava problem ekonomske konkurentnosti, jer nisu radno intenzivni sektori, sa niskokvalifikovanom radnom snagom oni koji određuju konkurentnost privrede“, izjavio je Vitold Orlovski, glavni ekonomski savjetnik u revizorsko-kosultantskoj kompaniji PwC u Poljskoj, prenosi FT.


Ostale vesti, 12.08.2011, 11:13 AM\nTrideset godina nakon što je IBM lanisrao svoj prvi personalni računar, doktor Mark Din, jedan od inženjera koji je učestvovao u ovom pionirskom projektu kompanije kaže da se PC era bliži kraju i da personalni računari slede put pisaćih mašina i gramofonskih ploča.\nU tekstu na Smarter Planet blogu, Din kaže da je i njegov primarni kompjuter sada tablet uređaj. “Kada sam pomagao u dizajniranju PC, nisam mislio da ću doživeti da budem svedok njegovog pada. Ali, iako će personalni računari nastaviti da budu veoma korišćeni uređaji, oni nisu više vodeći uređaji u računarstvu,” kaže Din.\nPeronalni računari nisu zamenjeni nekim drugim uređajima, kaže Din, uprkos tome što su se pojavili pametni telefoni i tablet uređaji, već su zamenjeni novim idejama o ulozi koju računarstvo može igrati u progresu.\nIako IBM nije bio prvi proizvođač perosnalnih računara, njegov prvi takav proizvod, IBM 5150, lansiran 12. avgusta 1981. godine, postavio je standarde i doneo dizajn koji će kasnije slediti mnogi proizvođači personalnih računara. Kompanija je 2005. godine prodala svoj posao sa personalnim računarima kompaniji Lenovo, a doktor Din kaže da je ponosan na odluku kompanije koja je osporavana u ono vreme, ali se sada jasno vidi da je IBM bio prethodnica post-PC ere.\nI kompanija Microsoft je obeležila godišnjicu od pojave IBM 5150 na tržištu, tekstom na kompanijskom blogu sa nešto drugačijim pogledom na budućnost. Frenk Šou, potpredsednik kompanije Microsoft je govoreći o post-PC eri rekao da blisku budućnost treba posmatrati kao PC-plus eru imajući u vidu godišnju prodaju personalnih računara koja ove godine treba da dostigne cifru od 400 miliona.\nKorišćenje kompjutera se sada proširilo sa desktop računara na igračke konzole, mobilne telefone i tablet uređaje. U budućnosti ćemo videti milijarde korisnika interneta koji uživaju u dobrobitima korišćenja računara, smatra Šou. “Promene koje je inicirao peronalni računar tek započinju,” smatra Šou.


Zona Zapad – Kruševac PRESS\nSTARTOVALA ZONA “ZAPAD”: Loš vikend za ekipe iz okruga\nJ. Marković\t 23.08.2021. 0\nProteklog vikenda počelo je takmičenje u Zoni "Zapad" Fudbalskog saveza Srbije a ekipe iz Rasinskog okruga se nisu proslavile. U jednom od okružnih derbija Sloga iz Majdeva je nadigrala Kopaonik iz Brusa sa 3:0. Trstenik PPT je sa 6:2…\nTemnić 1924 povećao prednost u odnosu na pratioce\nJ. Marković\t 10.10.2016. 0\nFudbaleri Temnić 1924 su savladali Slogu u gostima i povećali prednost u odnosu na Moravac Orion na četiri boda. Varvarinci su slavili sa 1:0 u Despotovcu. Pošto je Moravac Orion u derbiju izgubio u Tabanu sa 3:0 Temnić 1924 sada ima 23…\nTrajal i Temnić 1924 drže liderske pozicije\nRedakcija\t 26.09.2016. 0\nFudbaleri Temnića 1924 i Trajala i nakon ovog vikenda drže liderske pozicije u Srpskoj ligi Istok odnosno Zoni Zapad. Varvarinci su gostovali u Pukovcu i odigrali 1:1 sa istoimenom ekipom. Sada imaju 17 bodova, jedan više od Moravac Oriona.…\nJ. Marković\t 29.08.2016. 0\nFudbaleri Trajala ostvarili su pobedu u gostima i trenutno su treći na tabeli Zone Zapad, sa dva boda manje od vodećeg Topličanina iz Prokuplja. U 3. kolu Zone Zapad "gumari" su gostovali kod ekipe OFK Kosanica iz Kuršumlije i uspeli da…


Majdanpek: Locirana pumpna kućica na 20-ak metara dubine jezera | Za media\nMajdanpek: Locirana pumpna kućica na 20-ak metara dubine jezera\nPripadnici ronilačko-spasilačke jedinice MUP-a danas su ceo dan pretraživali jezero površinskog kopa Rudnika bakra Majdanpek, u potrazi za telom juče nastradalog radnika Tomislava Maksimovića iz Blizne, koga je vodeni talas, nastao obrušavanjem zemlje, povukao u jezero sa sve pumpnom kućicom u kojoj je radio.\nKako T1 televizija na licu mesta saznaje, ronioci žandarmerije su uspeli danas da lociraju kućicu na dubini od 20-ak metara, pa će sutra pokušati njeno izvlačenje uprkos debelom mulju u jezeru koji onemogućava rad roniocima.\nŠta se u stvari dogodilo u petak, 24. februara, u 13,30 utvrdiće istraga. Očevici kažu da se munjevitom brzinom, bez nekih nagoveštaja i kako niko do sada tako nešto nije video, na jezeru u površinskom kopu "Južni revir" stvorio talas koji je u trenu odneo nesrećnog radnika, trafo i kućicu u kojoj se dežuralo uz tri pumpe na odvodnjavanju.\nZna se da je neposredno pre nesreće zabeleženo više zemljotresa u susednim zemljama, da su te seizmološke aktivnosti registrovane i u Seizmološkom zavodu Srbije, pa se ne isključuje mogućnost da je i to imalo uticaja na jačanje vodenog talasa do neverovatnih četiri ili pet metara, koliko je morao da ima da bi doslovce "progutao" nesrećnog radnika i objekte na obali, navodi borski "Kolektiv".\nIzjava Branislava Tomića direktora Rudnika bakra Majdanpek o pogibiji radnika (VIDEO)\n24.02.2017 - 18:45\nPročitaj više o Izjava Branislava Tomića direktora Rudnika bakra Majdanpek o pogibiji radnika (VIDEO)\nSpomenik iz centra Majdanpeka ide na reparaciju\nDanas je privremeno iz centra Majdanpeka uklonjen spomenik zbog reparacije koja će biti obavljena u Rudniku bakra...Više\nDanas oko 15 sati, u Rudniku bakra Majdanpek, poginuo je radnik Tomislav Maksimović iz Blizne, rođen 1955. godine. On...Više\nPremijerka Ana Brnabić posetila opštinu Majdanpek - rudarstvo i turizam najznačajniji potencijali (VIDEO)\nRadnici u Rudniku bakra Majdanpek, kao i u celom RTB-u, ne treba da brinu za svoja radna mesta povodom predstojećeg...Više


Poslanici stranaka iz Republike Srpske nisu stigli na današnju sjednicu Predstavničkog doma Parlamenta BiH, a otkazana je i sjednica Vijeća ministara BiH - dan nakon što je predsjednik RS Milodrad Dodik pozvao na blokadu institucija BiH poslije izjava člana Predsedništva BiH Bakira Izetbegovića o priznanju Kosova i odbrani teritorijalnog integriteta BiH. Član Predsjedništva BiH Mladen Ivanić poručio je kako BiH neće priznati Kosovo, te da je prošlo vrijeme ratnih sukoba.\nNakon konsultacija sa poslanicima Parlamenta BiH i ministrima Vijeća ministara iz Saveza za promjene, član Predsjedništva BiH Mladen Ivanić poručio je danas da "dok je Savez za promjene u institucijama BiH, priznanja Kosova neće niti može biti i imamo sve instrumente da to zaustavimo".\n"Neki ljudi mogu imati svoje želje, ali mi garantujemo da se to neće desiti, i za nas je ta tema završena. Htio bih građanima Republike Srpske i Srbije da kažem BiH neće priznati Kosovo, niti ima minimalne šanse", naveo je Ivanić.\nOn je u ime lidera stranaka Saveza za promjene osudio "retoriku u kojoj se prijeti ratom", naveo kako oni "insistiraju na tome da je interes u BiH mir i stabilnost", te poručio da je "prošlo vrijeme ratnih sukoba".\n"BiH tone u jednu krizu i ona je uslovljena lošim odnosima unutar Federacije BiH i bilo kakvo ulaženje u te sukobe bi samo značilo preuzimanje odgovornosti bez ikakvog razloga", istakao je Ivanić.\nO napuštanju institucija BiH nije razgovarano: Mladen Ivanić i Mirko Šarović\nMinistar vanjske trgovine i ekonomskih odnosa u Vijeću ministara BiH iz Srpske demokratske stranke (SDS) Mirko Šarović je kazao da današnji sastanak ne znači da će srpski predstavnici napustiti institucije BiH i da se o tome nije razgovaralo.\nKoalicija političkih partija pod nazivom Savez za promjene u Predstavničkom domu Parlamenta BiH ima šest poslanika, a u Vijeću ministara iz Saveza za promjene su ministar vanjskih poslova Igor Crnadak, ministar sigurnosti Dragan Mektić i ministar vanjske trgovine i ekonomskih odnosa Mirko Šarović.\nPredsjedavajuća Predstavničkog doma Borjana Krišto otkazala je prethodno sjednicu ovog doma, iako je bilo poslaničkog kvoruma, ali ne i dovoljnog broja prisutnih da bi se odluke donosile. Iz Vijeća ministara BiH saopšteno je da je sjednica Vijeća prolongirana za narednu sedmicu, jer, kako je navedeno "ministri iz Saveza za promjene nisu u Sarajevu".\nMladen Bosić: Krivi i Izetbegović i Dodik